25.04.2019 - OmniaTV\nτου Alessio Perrone\nΗ Doğan συνέλεξε ιστορίες για γυναίκες πολιτικούς κρατούμενους και παραβιάσεις ανθρωπίνων δικαιωμάτων και έγραψε άρθρα σχολιασμού που δημοσιεύονταν σε μία DIY έκδοση. Επειδή δεν μπορούσε να βγάλει φωτογραφίες, ζωγράφιζε τις εικόνες χρησιμοποιώντας υλικά που της έστελναν στη φυλακή οι υποστηρικτές της από έξω. Οι τουρκικές αρχές δεν αγνόησαν αυτό το είδος ακτιβισμού. Το Σεπτέμβρη, διενεργήθηκαν εφόδοι σε κελιά, ελπίζοντας να βρουν εκτυπωτές και αποδεικτικά στοιχεία για την ταυτότητα του ανθρώπου που εξέδιδε την εφημερίδα. Όμως, η έφοδος ήταν αναποτελεσματική- τα πάντα γίνονταν στο χέρι.\nΗ Zehra Doğan γνώριζε πως θα την συλλάμβαναν αν πήγαινε στο Nusaybin, στην Τουρκία. Άλλωστε την είχαν προειδοποιήσει για ένα τέτοιο ενδεχόμενο.\nΜετά από τρία χρόνια ειρηνευτικών διαπραγματεύσεων, η ένταση ανάμεσα στην Τουρκία και το Εργατικό Κόμμα του Κουρδιστάν (ΡΚΚ) ξεκίνησε να κλιμακώνεται το 2015, και το Nusaybin, που βρίσκεται στα σύνορα με τη Συρία, βρέθηκε στο επίκεντρο μίας σύγκρουσης που κόστισε τη ζωή σε 3000 ανθρώπους.\n«Στη γη μας, έχουμε συνηθίσει το θάνατο, επειδή έχουμε δει πολλούς ανθρώπους να χάνουν τη ζωή τους- γονείς και συγγενείς», είπε η Doğan μέσω του διερμηνέα της.\nΗ πόλη, που έχει πληθυσμό ογδόντα χιλιάδων κατοίκων βρίσκεται σε κατάσταση στρατιωτικής πολιορκίας ενώ έχει τεθεί και περιορισμός στην ελευθερία της κυκλοφορίας των πολιτών. Από το 2015, όταν οι συγκρούσεις επανεκκίνησαν, η τουρκική κυβέρνηση απαγόρευσε τη λειτουργία των κουρδικών μέσων ενημέρωσης, των οργανώσεων, των σχολείων εκμάθησης της κουρδικής γλώσσας και των πολιτιστικών ιδρυμάτων.\nΟι ειδησεογραφικές αναφορές στην περιοχή κάλυπταν μονοδιάστατα την αφήγηση του τουρκικού στρατού και η Zehra Doğan- μία Κούρδισσα δημοσιογράφος που εργαζόταν για την Jinha, μία φεμινιστική πλατφόρμα που αποτελείτο αποκλειστικά από γυναίκες- ήθελε να καταγραψει αυτά που γίνονταν από την άλλη πλευρά.\n«Προέρχομαι από ένα λαό που η γλώσσα και η ταυτότητά του έχουν υποβιβαστεί απο το τουρκικό κράτος», λέει.\nΈγραψε πρόσφατα στον Independent: «Αν δεν πήγαινα, θα ήταν σαν να εγκατέλειπα το λαό μου. Οι ιστορίες τους δεν θα είχαν ακουστεί ποτέ».\nΌμως, η σύλληψη της Doğan τον Ιούλιο του 2016 δεν οφειλόταν στη δημοσιογραφία, αλλά στη ζωγραφική της.\nΠιστεύοντας πως ο κόσμος θα αδυνατούσε να κατανοήσει τον Kουρδικό λαό, τις συνήθειες και την κουλτούρα του, στον ελεύθερο της χρόνο άρχισε να ζωγραφίζει σκηνές που απεικόνιζαν τον παραδοσιακό τρόπο ζωής και γυναικείες φιγούρες που αποτυπώνονταν στο χαρτί με τα πιο ζωηρά χρώματα. Όταν συνειδητοποίησε πως τα άρθρα στη Jinha άρχιζαν να μη λαμβάνουν την ανάλογη σημασία ή να λογοκρίνονται από τα κυρίαρχα μέσα ενημέρωσης, τότε ξεκίνησε να χρησιμοποιεί την τέχνη της ως ένα μέσο καταγραφής των γεγονότων. Έπειτα αναρτούσε τα έργα της στα μέσα κοινωνικής δικτύωσης. Οι εικόνες της, που προσέφεραν την κουρδική οπτική που απουσίαζε, σύντομα άρχισαν να διαδίδονται εκτενώς.\nΤο πιο διάσημο έργο της ήταν η αναπαραγωγή μίας φωτογραφίας της στρατιωτικής παρουσίας στην Nusaybin, αλλά με μία αλλαγή: τα τανκς είχαν μεταμορφωθεί σε λυσασμένα ανθρωποφάγα τέρατα.\nΜετά τη σύλληψή της, μάρτυρες κατέθεσαν στο δικαστήριο πως εκείνη ήταν μέλος μίας παράνομης οργάνωσης- μια κατηγορία που την οδήγησε στη φυλακή ως υπόδικη.\nΦωτογραφία: Zehra Doğan\nΚατά τη διάρκεια του εγκλεισμού της, το καλλιτεχνικό έργο της Doğan πήρε μία νέα πνοή. Βρήκε τις τουρκικές φυλακές να σφύζουν από ζωή: το κράτος φυλάκιζε μαζικά Κούρδους δημοσιογράφους απο το 2015, αλλά μετά από μία πραξικοπηματική απόπειρα το 2016, ακαδημαϊκοί, δημοσιογράφοι και ακτιβιστές από ολόκληρη τη χώρα βρίσκονταν πλεον στη φυλακή. Με μαζικά πογκρόμ και τη χρήση της αντιτρομοκρατικής νομοθεσίας, οι αρχές συνέλαβαν πάνω από 60,000 ανθρώπους το 2016 μόνο, ενώ προέβησαν σε περιορισμό της χρήσης των μέσων κοινωνικής δικτύωσης και έκλεισαν εφημερίδες που ασκούσαν κριτική στο κράτος.\n«Υπήρχαν πολλοι δημοσιογράφοι που είχαν τόσες ιστορίες να διηγηθούν», λέει. «Και οι αναγνώστες τους ήταν επίσης στη φυλακή.» Γι’ αυτό ήταν αναγκαίο να ιδρυθεί μία εφημερίδα εκεί. Η Doğan συνέλλεξε ιστορίες για γυναίκες πολιτικούς κρατούμενους και παραβιάσεις ανθρωπίνων δικαιωμάτων και έγραψε άρθρα σχολιασμού που δημοσιεύονταν σε μία DIY έκδοση. Επειδή δεν μπορούσε να βγάλει φωτογραφίες, ζωγράφιζε τις εικόνες χρησιμοποιώντας υλικά που της έστελναν στη φυλακή οι υποστηρικτές της από έξω.\nΟι τουρκικές αρχές δεν αγνόησαν αυτό το είδος ακτιβισμού. Το Σεπτέμβρη, διενεργήθηκαν εφόδοι σε κελιά, ελπίζοντας να βρουν εκτυπωτές και αποδεικτικά στοιχεία για την ταυτότητα του ανθρώπου που εξέδιδε την εφημερίδα. Όμως, η έφοδος ήταν αναποτελεσματική- τα πάντα γίνονταν στο χέρι. Μετά τις εφόδους, η Doğan και άλλοι κρατούμενοι εξέδοσαν ένα άλλο τεύχος της εφημερίδας. Η ίδια θυμάται ακόμα το εξώφυλλο, που έγραφε: «Eίμαστε έγκλειστοι, αλλά σας κυνηγάμε ακόμα».\nΟι άνθρωποι έξω από τη φυλακή έστελναν καμβάδες, πινέλα και μπογιές στην Doğan, σύνεργα που η ίδια χρησιμοποιούσε για να διδάξει ζωγραφική σε άλλες κρατούμενες. Αποτύπωναν στο χαρτί τις δικές τους εικόνες κι εντυπώσεις για την κακοποίηση που βίωναν καθημερινά.\nΤο Σεπτέμβρη του 2016, η δίκη της Doğan ολοκληρώθηκε. Δεν βρέθηκε ένοχη σε καμία κατηγορία και αποφυλακίστηκε. Αλλά η εκεχειρία δεν κράτησε για πολύ: την συνέλαβαν ξανά το Μάρτιο του 2017 και την καταδίκασαν σε ποινή τριών ετών για «προπαγάνδα υπέρ τρομοκρατικής οργάνωσης», μία κατηγορία που δε στηρίχτηκε σε τίποτα περισσότερο από τις αναρτήσεις των έργων της στα μέσα κοινωνικής δικύωσης.\nΣτο νέο κελί της, στη φυλακή Diyarbakır, η Doğan ήρθε αντιμέτωπη με νέα επίπεδα καταστολής. Οι αρχές απαγόρευσαν τα σύνεργα ζωγραφικής μέσα στη φυλακή.\nΧωρίς τα απαραίτητα σύνεργά της, δημιούργησε μπογιές χρησιμοποιώντας μέλι, φρούτα και αίμα. Ζωγράφιζε πανω σε χάρτινες συσκευασίες και πεταμένα αντικείμενα που έβρισκε στα σκουπίδια. Κάθε φορά οι αρχές κατείσχαν παραδειγματικά τα έργα της.\nΗ ιστορία της τράβηξε την προσοχή όλου του κόσμου. Από τη μία, αντιμετωπιζόταν ως τρομοκράτισσα στην Τουρκία. Από την άλλη ο Banksy είχε ζωγραφίσει μία τοιχογραφία για εκείνη στη Νέα Υόρκη. Ο Ai Weiwei της έγραφε γράμματα και η ίδια ήταν υποψήφια για διάφορα βραβεία στη Δύση.\nΘυμάται με στοργή τη διεθνή στήριξη και τα γράμματα που της έστελναν, λέγοντας πως ανέβαζαν πολύ το ηθικό της και των άλλων γυναικών δημοσιογράφων, πολιτικών και ακαδημαϊκών που βρίσκονταν στη φυλακή μαζί της.\nΑρκετές από αυτές τις γυναίκες είναι ακόμα κρατούμενες, αλλα η Doğan αποφυλακίστηκε στις 24 Φεβρουαρία 2019. Πρόσφατα ταξίδεψε στο Λονδίνο για να παραλάβει ένα βραβείο για την ελευθερία της έκφρασης στην τέχνη και να γίνει επίσημα μέλος της οργάνωσης PEN International.\nΑρκετά έχουν αλλάξει από τη σύλληψή της πριν από τρία χρόνια: η άνοδος του εθνικισμού και κάποιων υψηλά ιστάμενων ανδρών που ασκούν έντονη επιρροή σε πολλές χώρες της Δύσης είχαν ως αποτέλεσμα να δεχτούν πολλά πυρά οι αλληλέγγυες Μ.Κ.Ο. αλλά και η διεθνής κοινότητα που την στήριξε.\nΟ «δυνατός άνδρας» της ίδιας της Τουρκίας, ο πρόεδρος Erdoğan, που ενορχήστρωσε ένα κύμα καταστολής της κοινωνίας- αντιμετώπισε μια μεγάλη εκλογική ήττα στην Άγκυρα και την Ιστανμπουλ πρόσφατα, περιοχές που είχαν στηρίξει την άνοδό του στην εξουσία. «Αυτό σημαίνει πολλά σε μία τέτοια εποχή καταπίεσης, το να πάνε οι άνθρωποι και να ψηφίσουν ενάντια στον Erdoğan», είπε η Doğan.«Θα μπορούσες να συλληφθείς μόνο και μόνο επειδή έχεις δηλώσει πως δε σου αρέσει».\nΠαρά το γεγονός ότι η λειτουργία της Jinha απαγορεύτηκε από το κράτος λίγο μετά τη σύλληψη της Doğan, η πλατφόρμα υπάρχει ακόμα με το όνομα Jinnews. Για τη Zehra Doğan, μία φυσιολογική ζωή ίσως και να πλησιάζει. Έχοντας κρατήσει κάποιους από τους πίνακες των συγκρατουμένων της, σχεδιάζει να οργανώσει μία έκθεση ζωγραφικής και να επιστρέψει σύντομα στη Nusaybin.\nΠηγή: New Internationalist\nH φωτογραφία του άρθρου προέρχεται απο τον ιστότοπο ANF\nΜετάφραση: BlackCat στο omniatv\nΚατηγορίες: Ανθρώπινα Δικαιώματα, Ασία, Πολιτισμός και ΜΜΕ\nTags: Zehra Doğan, Κούρδοι, τέχνη, Τουρκία, φυλακές


Ανασυγκρότηση και απώλειες στη μείζονα μειοψηφία, επικεφαλής ο Νίκος Κοτταρίδης - Kalamata Journal\nΠέμπτη, 30 Ιουλίου 2020 00:22\nΑνασυγκρότηση και απώλειες στη μείζονα μειοψηφία, επικεφαλής ο Νίκος Κοτταρίδης\nΕπιβεβαιώθηκαν οι πληροφορίες που έλεγαν ότι νέος επικεφαλής της παράταξης της μείζονος μειοψηφίας στο Δήμο Μεσσήνης θα είναι ο Νίκος Κοτταρίδης. Οι δημοτικοί σύμβουλοι της παράταξης τον επέλεξαν χθες ως νέο επικεφαλής, στη θέση του πρώην δημάρχου, Γιώργου Τσώνη, που ανεξαρτητοποιήθηκε. Ωστόσο η προσπάθεια ανασυγκρότησης της παράταξης περνά από δυσκολίες και απώλειες, καθώς ανεξαρτητοποιήθηκαν ακόμη τέσσερις δημοτικοί σύμβουλοι, μετά τις ανεξαρτητοποιήσεις του Γιώργου Τσώνη και της Γεωργίας Παναγοπούλου. Συγκεκριμένα ανεξαρτητοποιήθηκαν ο Γιώργος Αθανασόπουλος, ο Γιώργος Γρουσουζάκος, ο Παναγιώτης Κανελλόπουλος και ο Παναγιώτης Παπαδόπουλος...\nΣε δελτίο της Αδέσμευτης Κίνησης Πολιτών σημειώνονται μεταξύ άλλων τα εξής: “Οι πρόσφατες απρόσμενες ανεξαρτητοποιήσεις από το Συνδυασμό μας «ΑΔΕΣΜΕΥΤΗ ΚΙΝΗΣΗ ΠΟΛΙΤΩΝ» του δημοτικού συμβούλου και μέχρι πρότινος επικεφαλής του συνδυασμού μας, τέως Δημάρχου Γεωργίου Τσώνη και της δημοτικής συμβούλου, τέως αντιδημάρχου και αναπληρώτριας Δημάρχου Γεωργίας Παναγοπούλου ήταν επόμενο να προκαλέσουν σημαντικές αναταράξεις και αλλαγές στον συνδυασμό μας. Έτσι ακολούθησαν, όπως μας ενημέρωσαν οι ίδιοι, οι ανεξαρτητοποιήσεις τεσσάρων δημοτικών συμβούλων που είχαν εκλεγεί με το συνδυασμό μας.\nΎστερα απ’ αυτά θα μπορούσαμε και εμείς ακολουθώντας την ίδια λογική, να ανεξαρτητοποιηθούμε, να διαλύσουμε το συνδυασμό μας και να τραβήξει ο καθένας τον φαινομενικά εύκολο δρόμο του. Δρόμο χωρίς μέλλον και προοπτική. Δεν προτιμήσαμε όμως αυτή τη λύση. Αισθανόμαστε βαρύ το φορτίο που επωμιστήκαμε από την ώρα που οι συνδημότες μας με την ψήφο τους μας εξέλεξαν για τους εκπροσωπήσουμε. Δεν έχουμε ψευδαισθήσεις. Η παράταξη μας τραυματίστηκε βαρύτατα από τις εξελίξεις αυτές. Όμως έχουμε υποχρέωση να σταθούμε στα πόδια μας και ανταποκριθούμε στο ρόλο και τις ευθύνες μας, με ήθος και αξιοπρέπεια.\nH παράταξη μας ως Δημοτική Αρχή την προηγούμενη τετραετία δρομολόγησε πολλά και σημαντικά έργα, παρά τις όποιες αδυναμίες μας στην επικοινωνιακή διαχείριση, τις δυσλειτουργίες ή τις παραλήψεις μας. Η σημερινή Δημοτική Αρχή, κατά τον πρώτο χρόνο της θητείας της, αδρανής και άτολμη, διαχειρίζεται τη δημοτική πραγματικότητα με επικοινωνιακούς όρους και ρουσφετολογικές αντιλήψεις. Προσπαθεί να απαξιώσει το έργο μας, την ώρα που σε μεγάλο βαθμό το συνεχίζει παρουσιάζοντας το σαν δικό της, και επειδή δεν έχει μέχρι τώρα ουσιαστικό αντίλογο οδηγείται σε υπέρμετρη αλαζονεία και αντιδημοκρατικές συμπεριφορές. Έχουμε χρέος να μπούμε εμπόδιο σ’ αυτή την κατηφορική πορεία που θα έχει άμεσες επιπτώσεις για το μέλλον του Δήμου μας. Θα αγωνιστούμε με όλες μας τις δυνάμεις μέσα από τις νέες συνθήκες όπως διαμορφώθηκαν για τιμήσουμε την ψήφο των συνδημοτών μας. Θα σταθούμε κριτικά απέναντι στη Δημοτική Αρχή, ελέγχοντας τη, όπως ορίζουν οι νόμοι του Κράτους και ο Δημοτικός Κώδικας. Παράλληλα θα συμβάλουμε δημιουργικά στην επίλυση των προβλημάτων των συνδημοτών μας και με τις προτάσεις μας φιλοδοξούμε να ενισχύσουμε την όποια προσπάθεια βρίσκεται σε αναπτυξιακή και δημοκρατική κατεύθυνση.\nΓια να μπορέσουμε να ανταποκριθούμε σ’ αυτό το ρόλο χρειάζεται ανασυγκρότηση των δυνάμεων μας. Άλλωστε αυτό προβλέπει και ο Δημοτικός Κώδικας. Το πρώτο βήμα σ’ αυτή την προσπάθεια είναι η εκλογή του νέου επικεφαλής της δημοτικής μας ομάδας. Έτσι στη σχετική συνεδρίαση που πραγματοποιήσαμε αποφασίσαμε ομόφωνα, την εκλογή του Νίκου Κοτταρίδη στη θέση του επικεφαλής του συνδυασμού μας. Η μέχρι τώρα επιτυχημένη πορεία του στην Τοπική Αυτοδιοίκηση, είτε από τη θέση του δημοτικού συμβούλου είτε από τη θέση του αντιδημάρχου είτε από τη θέση του πρόεδρου του δημοτικού συμβουλίου, η δημοκρατική του συμπεριφορά, το ήθος του και η συναινετική του διάθεση, αποτελούν εχέγγυα για μια επιτυχημένη θητεία στο νέο του ρόλο. Ο δρόμος είναι δύσκολος αλλά θα τον ακολουθήσουμε με συνέπεια και ευθύνη, για να συμβάλλουμε σε μια δημοκρατική, δημιουργική και αναπτυξιακή προοπτική του Δήμου Μεσσήνης.\nΓια την ΑΔΕΣΜΕΥΤΗ ΚΙΝΗΣΗ ΠΟΛΙΤΩΝ ΤΟΥ ΔΗΜΟΥ ΜΕΣΣΗΝΗΣ\nΠερισσότερα σε αυτή την κατηγορία: « Δεν βγήκε ακόμη λευκός καπνός στη Μεσσήνη για τον επικεφαλής της μείζονος μειοψηφίας Αφηγήσεις απ’ την «Παλιά Παραλία» της Κυπαρισσίας »


Το νέο κατάστημα easywash Self Service Laundry στη Νέα Ιωνία μόλις άνοιξε!\nαυτόματα πλυντήρια Νέα Ιωνία\nπλυντήρια self service Νέα Ιωνία\nπλυντήρια αυτοεξυπηρέτησης Νέα Ιωνία\nπλυντήρια για το κοινό Νέα Ιωνία\nπλυντήρια με κέρμα Νέα Ιωνία\nTο νέο κατάστημα easywash Self Service Laundry Νέα Ιωνία με πλυντήρια αυτοεξυπηρέτησης μόλις άνοιξε!\nΤα πλυντήρια για το κοινό Νέα Ιωνία βρίσκονται στην οδό Ρίμινι 42 και παραμένουν ανοικτά για το κοινό καθημερινά από τις 7 το πρωί έως τις 12 το βράδυ, όλο το χρόνο και τα Σαββατοκύριακα και τις αργίες.\nΤο κατάστημα με τα αυτόματα πλυντήρια Νέα Ιωνία λειτουργεί χωρίς προσωπικό και όλα τα μηχανήματα δέχονται κέρματα. Για την διευκόλυνσή σας, το κατάστημα με τα πλυντήρια self service Νεά Ιωνία διαθέτει και μηχάνημα αλλαγής χαρτονομισμάτων σε κέρματα.\nΤο πλύσιμο ρούχων στα πλυντήρια με κέρμα Νέα Ιωνία γίνεται γρήγορα, εύκολα και οικονομικά!\nΑκολουθώντας απλές οδηγίες χρήσης με τα βήματα για το πλύσιμο και το στέγνωμα των ρούχων σας, μπορείτε να πλύνετε πολλές μπουγάδες ταυτόχρονα μέσα σε μισή ώρα – μιας και τα επαγγελματικά πλυντήρια ρούχων χρησιμοποιούν έτοιμο ζεστό νερό.\nΓια παπλώματα, κουβέρτες, καλύμματα.. μπορείτε να χρησιμοποιήσετε το μεγάλο πλυντήριο γίγας, το οποίο είναι ιδανικό για να πλυθούν σωστά και να στριφογυρίσουν άνετα στον μεγάλο κάδο.\nΣτη συνέχεια μπορείτε να στεγνώσετε τα ρούχα σας μέσα σε 20-40 λεπτά ανάλογα με την ποσότητα των ρούχων και το υλικό του υφάσματος. Τα ρούχα μετά το στεγνωτήριο είναι αφράτα, μαλακά, μοσχοβολούν καθαριότητα και δεν χρειάζονται ούτε σιδέρωμα!\nΜπορείτε να χρησιμοποιήσετε το δικό σας απορρυπαντικό και μαλακτικό ή να αγοράσετε από το μηχάνημα αυτόματου πωλητή.\nΜπορείτε να περάσετε ευχάριστα τον σύντομο χρόνο αναμονής σας καθώς το κατάστημα προσφέρει δωρεάν πρόσβαση στο internet.\nΜην ξεχάσετε να μοιραστείτε την εμπειρία σας στο Facebook – @easywashneaionia και τη βαθμολογία σας στο Google – easywash Nea Ionia.\nΣτο easywash Self Service Laundry στη Νέα Ιωνία ζήστε μια νέα εμπειρία στο πλύσιμο των ρούχων σας!


12 γραφήματα εξηγούν γιατί παχαίνουμε – Αντικλείδι\n2. Η κατανάλωση ζάχαρης έχει “χτυπήσει κόκκινο”\n4. Πότε ξεκίνησε η “επιδημία” παχυσαρκίας\nΤον 20ο αιώνα στις ΗΠΑ εμφανίστηκε μια “επιδημία” καρδιακών παθήσεων και πολλοί επιστήμονες την απέδιδαν στα κορεσμένα λίπη που κατανάλωνε ο κόσμος. Έτσι, γεννήθηκε η διατροφή χαμηλής περιεκτικότητας σε λιπαρά η οποία είχε σκοπό να περιορίσει την κατανάλωση κορεσμένων λιπών. Παραδόξως, η “επιδημία” της παχυσαρκίας άρχισε την ίδια χρονική στιγμή που βγήκαν οι κατευθυντήριες για μια διατροφή χαμηλής περιεκτικότητας σε λιπαρά! Φυσικά αυτό δεν αποδεικνύει επί της ουσίας κάτι, καθώς το γεγονός ότι υπάρχει συσχετισμός δεν σημαίνει ότι υπάρχει και αιτιώδης συνάφεια.\nΗ έλλειψη ύπνου είναι ένας ισχυρός παράγοντας παχυσαρκίας, στα παιδιά μάλιστα ο κίνδυνος εμφάνισης είναι 89% ενώ στους ενήλικες 55%.\n12. Θερμίδες, θερμίδες και πάλι θερμίδες\nΠηγές: news247.gr , authoritynutrition.com\nΤο “κλειδί” της δίαιτας


Αυξήσεις σε ρεύμα και φυσικό αέριο: Αυτές είναι οι τελικές επιδοτήσεις | Reader\nΑυξήσεις σε ρεύμα και φυσικό αέριο: Αυτές είναι οι τελικές επιδοτήσεις\nΤην ώρα που η ενεργειακή κρίση έχει δημιουργήσει «πυρετό» σε όλο τον πλανήτη, έρχονται επιδοτήσεις από το κράτος σε ηλεκτρικό ρεύμα και φυσικό αέριο για να καταπολεμηθούν οι ανατιμήσεις\nΒαρύς φαίνεται πως θα είναι ο φετινός χειμώνας για τα νοικοκυριά, καθώς οι αυξήσεις σε πετρέλαιο, φυσικό αέριο αλλά και ρεύμα έχουν φέρει τα πάνω κάτω. Ως προς το επίδομα ρεύματος, θα υπάρχει διαφορά στο επίδομα ανάλογα τον μήνα. Για τον Σεπτέμβριο, η επιδότηση από το κράτος είναι 9 ευρώ τον μήνα, ενώ από τον Οκτώβριο και μέχρι το τέλος του 2021 θα είναι 18 ευρώ τον μήνα.\nΗ πραγματική μέση αύξηση θα είναι 2 με 3 ευρώ τον μήνα, αντί για 20 ή 50 ευρώ. Οι δικαιούχοι είναι όσοι καταναλώνουν μηνιαία έως 300 κιλοβατώρες. Σε υψηλότερες καταναλώσεις, από 300 έως 600 κιλοβατώρες δηλαδή, θα υπάρχει έκπτωση από τη ΔΕΗ και άλλους παρόχους, η οποία δεν έχει ανακοινωθεί μέχρι στιγμής.\nΩς προς τα κοινωνικά τιμολόγια, η επιδότηση θα είναι 24 ευρώ τον μήνα, το οποίο σημαίνει μηδενική αύξηση στον λογαριασμό. Σημειώνεται πως αυτές οι επιδοτήσεις θα φανούν στον επόμενο λογαριασμό.\nΣτο φυσικό αέριο, η έκπτωση θα είναι 15% στο κόστος και θα μεταφερθεί σε νοικοκυριά και επιχειρήσεις. Για παράδειγμα, το κόστος για να βάλει ένας φορολογούμενος πετρέλαιο 2.000 λίτρων για όλη την χρονιά, ήταν 0,80 ευρώ το λίτρο, φτάνοντας συνολικά τα 1.600 ευρώ. Φέτος το κόστος ανέρχεται σε 2.200 ευρώ, κάτι που σημαίνει ότι αυξήθηκε κατά 600 ευρώ, ενώ το μέσο επίδομα φτάνει τα 300 ευρώ.\nΤα 7 άμεσα μέτρα της Κομισιόν για να αντιμετωπιστούν οι αυξήσεις\n#επιδότηση #αυξήσεις #ρεύμα #φυσικό αέριο #νοικοκυριά


Η επίθεση στην Illhem | Aformi's Blog\nΗ επίθεση στην Illhem\nΤου Τάρικ Άλι\nΣυγχωρήστε έναν ξένο και πιστό άθεο όπως εμένα, ο οποίος διαβάζοντας τα σχόλια του πρόσφατου γαλλικού τύπου σχετικά με την Illhem Moussaid, την υποψήφια με το hijab (μαντίλα) του ΝΑΚ [Νέο Αντικαπιταλιστικό Κόμμα] στην Αβινιόν, αποχτά την εντύπωση ότι υπάρχει κάτι σάπιο στη γαλλική πολιτική κουλτούρα. Ας δούμε την αντιπαράθεση όπως πραγματικά είναι. Μία νεαρή μουσουλμάνα γυναίκα συμμετέχει στο ΝΑΚ. Προφανώς συμφωνεί με το πρόγραμμά του και υπερασπίζεται το δικαίωμα των γυναικών να μπορούν να επιλέξουν την έκτρωση, την αντισύλληψη κτλ. Μετά της είπαν ότι παρ’ όλ’ αυτά δεν έχει το δικαίωμα να επιλέξει τι θα φορέσει στο κεφάλι της. Είναι εκπληκτικό. Δεν έχει σχέση με καμιά κορανική επιταγή. Το Κοράνι λέει: “σύρετε τις καλύπτρες τους [των γυναικών] πάνω από τα στήθη τους και μην εκθέτετε την ομορφιά τους”, το οποίο μπορεί να ερμηνευτεί με διάφορους τρόπους αλλά περιφρονείται κατάφωρα από τις γυναίκες με το hijab που βλέπω στο Κάιρο και στο Καράτσι οι οποίες φοράνε στενά τζιν και τισέρτ [στενά μπλουζάκια] που αντιφάσκουν στο πνεύμα του κορανικού μηνύματος.\nΠατριαρχικές παραδόσεις, πολιτισμικές συνήθειες και ταυτότητες είναι αυτά που διακυβεύονται εδώ και που διαφέρουν από γενιά σε γενιά. Δεν βοηθάς ποτέ τους ανθρώπους σπρώχνοντάς τους πίσω στο γκέτο.\nΜεγάλωσα σε μια οικογένεια κομμουνιστών στη Λαχώρη. Η μητέρα μου δεν φορούσε ποτέ μαντίλα. Συγκρότησε μια φεμινιστική ομάδα στη δεκαετία του 50 που δούλευε με γυναίκες της εργατικής τάξης στη φτωχότερη συνοικία της πόλης. Οι μισές από αυτές κάλυπταν τα κεφάλια τους στο δημόσιο χώρο. Αυτό δεν επηρέαζε ούτε στο ελάχιστο τον ακτιβισμό τους. Παρόμοιες ιστορίες μπορούν να ειπωθούν για γυναίκες σε διαφορετικά μέρη του κόσμου, μουσουλμάνες και μη μουσουλμάνες. Οι αλγερινές γυναίκες που πολέμησαν στην αντίσταση ενάντια στην αποικιοκρατία της γαλλικής δημοκρατίας, το έκαναν αυτό σαν αντιιμπεριαλίστριες. Κάποιες ήταν εν μέρει καλυμμένες, κάποιες όχι. Αυτό δεν επηρέασε τον τρόπο που αγωνίζονταν ούτε τις μεθόδους που χρησιμοποιήθηκαν από τους Γάλλους για να τις βασανίζουν. Ίσως οι βασανιστές να ήταν πιο βάναυσοι απέναντι στις καλυμμένες αγωνίστριες της ελευθερίας, έτσι ώστε να προωθηθεί καλύτερα η ενσωμάτωση των απογόνων τους στη ρεπουμπλικανική παράδοση.\nΤο 1968-69 Πακιστανοί φοιτητές, εργάτες, υπάλληλοι και γυναίκες (ανάμεσα στις οποίες και οι πόρνες) αγωνίστηκαν για τρεις μήνες εναντίον μιας στρατιωτικής δικτατορίας και νίκησαν: η μοναδική νίκη αυτών των χρόνων. Οι θρησκευτικές ομάδες στήριξαν το στρατιωτικό καθεστώς. Απομονώθηκαν και ηττήθηκαν αλλά πολλές από τις φοιτήτριες που αγωνίστηκαν μαζί μας φορούσαν τη μαντίλα και φωνάζανε μαχητικά συνθήματα εναντίον του Τζαμάτ Ισλαμί. Έπρεπε να τους πούμε ότι δεν μπορούσαν να συμμετέχουν εκτός άμα έβγαζαν τη μαντίλα τους; Προσωπικά θα το προτιμούσα για καθαρά αισθητικούς λόγους, αλλά αυτό δεν θα έκανε καμιά διαφορά στον αγώνα μας.\nΟ θυμός ενάντια στην Illhem και στο ΝΑΚ ξεκινάει από λάθος βάση. Η πραγματική κατάσταση του κόσμου αφήνει τους υπερασπιστές της δημοκρατίας εντελώς ανεπηρέαστους: τα εκατομμύρια νεκρών στο Ιράκ, οι συνεχιζόμενη πολιορκία της Γάζας από το Ισραήλ και την Αίγυπτο, οι θάνατοι των αθώων στο Αφγανιστάν, οι βομβιστικές επιθέσεις των ΗΠΑ στο Πακιστάν, η βάρβαρη εκμετάλλευση της Αϊτής κτλ. Γιατί να είναι η μαντίλα το θέμα;\nΜερικά χρόνια πριν παρατήρησα ότι οι γαλλικές διαδηλώσεις ενάντια στον πόλεμο στο Ιράκ ήταν βουβές συγκρινόμενες με αυτές της υπόλοιπης Δυτικής Ευρώπης. Δεν συμφωνώ ότι αυτό ήταν εξαιτίας της αντίθεσης του Σιράκ στον πόλεμο [στο κάτω κάτω ο ντε Γκωλ είχε εναντιωθεί στον πόλεμο του Βιετνάμ ακόμα πιο έντονα], αλλά εξαιτίας της Ισλαμοφοβίας: μία αυξανόμενη δυσανεξία για τον Άλλο στη Γαλλική κοινωνία, απομεινάρι της στάσης προς τους Εβραίους στο 19ο και στις αρχές του 20ου αιώνα. Ο κομφορμισμός αυτής της περιόδου εξηγεί γιατί ήταν δημοφιλής η κυβέρνηση Βισύ τα πρώτα χρόνια του πολέμου.\nΗ Ισλαμοφοβία και ο Αντισημιτισμός έχουν πάρα πολλά κοινά. Πολιτισμικές διαφορές και διαφορές στην κουλτούρα προβάλλονται για να παρθούν μέτρα εναντίον των μεταναστευτικών κοινοτήτων στην Ευρώπη. Οι αναγνώσεις είναι πολλαπλές. Δεν είναι δυνατή καμία παγκόσμια απάντηση. Οι μετανάστες και οι χώρες στις οποίες μεταναστεύουν έχουν διαφορές μεταξύ τους. Πάρτε για παράδειγμα τις ΗΠΑ. Είναι χώρα που κατοικήθηκε από μετανάστες, οι περισσότεροι από αυτούς ήταν Προτεστάντες φονταμενταλιστές από το 17ο αιώνα και μετά και η οποία συνέχιζε να εξαρτάται από τη μετανάστευση.\nΣτο μεγαλύτερο μέρος της Δυτικής Ευρώπης το πρώτο μεγάλο κύμα μεταναστών προέρχονταν από τις πρώην αποικίες των ευρωπαϊκών δυνάμεων. Στη Βρετανία οι μετανάστες προέρχονταν από τα νησιά της Καραϊβικής και τη Νότια Ασία, στη Γαλλία από το Μαγκρέμπ. Χωρίς να εγκαταλείπουν τις ταυτότητες τους ενσωματώθηκαν με διαφορετικούς τρόπους και σε διαφορετικά επίπεδα. Οι Νοτιοασιάτες, κυρίως αγρότες και λίγοι εργάτες, δεν είχαν καλή μεταχείριση από τα συνδικάτα. Παρ’ όλ’ αυτά οι Νοτιοασιάτες μετανάστες εργάτες ηγήθηκαν σε μερικούς από τους πιο αξιομνημόνευτους αγώνες για συνδικαλισμό.\nΙδιαίτερα οι Ινδοί προέρχονταν από μία κουλτούρα με υψηλά επίπεδα πολιτικοποίησης, όπου ο κομμουνισμός ήταν ιδιαίτερα δυνατός και έφεραν αυτή τους την εμπειρία στη Βρετανία (όπως οι ταξιτζήδες στη Νέα Υόρκη σήμερα). Οι Πακιστανοί ήταν λιγότερο πολιτικοποιημένοι και στρεφόντουσαν σε δίκτυα που αντανακλούσαν την αφοσίωσή τους στις φυλές που υπήρχαν στα χωρία και στις πόλεις απ’ όπου κατάγονταν. Οι βρετανικές κυβερνήσεις ενθάρρυναν την θρησκεία παρακαλώντας τους μουλάδες να έρθουν έτσι ώστε οι μετανάστες να κρατηθούν μακρυά από τα φυλετικά ρεύματα στην εργατική τάξη κατά την διάρκεια των δεκαετιών του ’60 και του ’70.\nΣτη Γαλλία υπήρχε εξαναγκαστική ενσωμάτωση. Κάθε πολίτης διδάσκονταν ότι είχε τα ίδια δικαιώματα, ενώ εμφανώς δεν ήταν αυτό το ζήτημα. Είναι οι υλικές ανάγκες και η επιθυμία για καλύτερη ζωή που πυροδοτούν την οργή και όχι τα πνευματικά πιστεύω. Κατά τη διάρκεια της εξέγερσης των προαστίων το 2005, ο τότε υπουργός εσωτερικών Σαρκοζί όπως συμβαίνει στα μυθιστορήματα του Σταντάλ μίλησε για αγρίους. Πάρα πολλές φορές απέναντι στην αμηχανία ακόμα και κάποιων αριστερών υποστήριξα ότι τα παιδιά που εξεγέρθηκαν είχαν ενσωματωθεί πολύ καλά εσωτερικεύοντας τις καλύτερες γαλλικές παραδόσεις: 1789, 1793, 1848, 1871, 1968. Όταν η καταπίεση δεν ήταν πια ανεκτή οι νέοι έφτιαξαν οδοφράγματα και επιτέθηκαν στην ατομική ιδιοκτησία. Η στέρηση και όχι η διαφορά της θρησκείας ήταν ρίζα του θυμού τους.\nΠόσοι δυτικοευρωπαίοι πολίτες ξέρουν τι ήταν πραγματικά ο Διαφωτισμός; Οι Γάλλοι φιλόσοφοι αναμφίβολα πήγαν την ανθρωπότητα μπροστά μη αναγνωρίζοντας κανενός είδους ανώτερη αυθεντία, αλλά υπήρχε μια πιο σκοτεινή πλευρά. Βολταίρος: “οι μαύροι είναι κατώτεροι από τους Ευρωπαίους αλλά ανώτεροι από τους πιθήκους”. Χιουμ: “ο μαύρος μπορεί να αναπτύξει συγκεκριμένες δεξιότητες των ανθρώπων με τον τρόπο που ο παπαγάλος καταφέρνει να πει λίγες λέξεις”. Υπάρχουν πολλά παρόμοια από τους συναδέρφους τους. Είναι αυτή η πλευρά του Διαφωτισμού που φαίνεται να είναι περισσότερο σε συμφωνία με κάποια από τα ισλαμοφοβικά παραληρήματα σε τομείς των παγκοσμίων ΜΜΕ.\nΟ Μαρξ έγραψε για τη θρησκεία το διάσημο, ότι είναι “όπιο του λαού”, αλλά η πρόταση που ακολουθούσε έχει ξεχαστεί. Η θρησκεία ήταν επίσης η “ανακούφιση των καταπιεσμένων” και αυτό εν μέρει εξηγεί την άνοδο της θρησκευτικότητας σε κάθε κοινότητα μετά την κατάρρευση του κομμουνισμού. Συγκρίνετε τους νέους Normaliens [οι σπουδαστές της École Normale Supérieure] οι οποίοι μαζεύονται σήμερα για να πάνε στις λειτουργίες, προς φρίκη των γονιών τους. Οι φίλες μου στον μουσουλμανικό κόσμο παραπονιούνται με πίκρα όταν οι κόρες τους φορούν το hijab σαν διαμαρτυρία ενάντια στην οικογενειακή νόρμα. Πάντα έτσι ήταν.\nΔημοσιεύτηκε στη Le Monde στις 20 Φεβρουαρίου 2010.\n2 Responses to “Η επίθεση στην Illhem”\n23/03/2010 στο 00:25\nΈνα καλό κείμενο για το ισλάμ που βρήκα στο διαδίκτυο είνια το:\n12/04/2010 στο 00:25\nΕιδικά για τη Γαλλία, έχω την αίσθηση ότι πρόκειται για την πιο αφομοιωτική κουλτούρα στον κόσμο *. Σ΄αντίθεση με τη Βρεταννία ή τη Γερμανία, όπου ο πακιστανός ή ο τούρκος μετανάστης μπορεί να γκετοποιηθεί & ν’ αποκοπεί από τη mainstream κουλτούρα, έστω περιθωριοποιούμενος, στη Γαλλία όποιος δεν γαλλοποιηθεί, απλά δεν υπάρχει, δεν επιβιώνει, φεύγει. Νομίζω ότι η οργή των μεταναστών οφείλεται στο ότι γκετοποιούνται, περιθωριοποιούνται, αντιμετωπίζονται ρατσιστικά κλπ., ενώ πια ΕΙΝΑΙ/(ή τουλάχιστον θέλουν/προσπαθούν να)ΝΙΩΘΟΥΝ ΓΑΛΛΟΙ! Η (φυλετική/θρησκευτική) απόρριψη που εισπράττουν τους εξοργίζει, τους ωθεί στη βία, το ριζοσπαστισμό κλπ, αλλά οι ίδιοι ΕΙΝΑΙ (κατά ειρωνικό τρόπο) ΠΑΝΤΑ ΓΑΛΛΟΙ! (περισσότερο ίσως απ΄ότι ο «ενσωματωμένος» πακιστανός ή τούρκος είναι άγγλος ή γερμανός αντίστοιχα!). Δεν έχει κανείς παρά να ακούσει άραβες ή αφρικανούς των παρισινών banlieue να μιλάνε (ακόμα και διατυπώνοντας την πίκρα ή την οργή τους) για να διαπιστώσει πόσο γαλλοποιημένοι είναι (συνήθως φέροντας κι όλα τα εκνευριστικά γνωρίσματα των απογόνων των γαλατών…)\nΤο τραγικό του πράγματος δείχνει προς μια συνεχή ένταση, χωρίς εκτόνωση του προβλήματος στο μέλλον, κατά την ταπεινή μου άποψη.\n* βλ. και το φιλμ του Μ.Γκασταίν «Μασσαλία, μακρινή κόρη», όπου οι απόγονοι των ελλήνων μεταναστών αφομοιώθηκαν (πχ. γλωσσικά) πλήρως & τάχιστα -ήταν όρος επιβίωσης.\n« Ο Αγώνας, κοινωνικοί και εργατικοί αγώνες 1974-1980\nΒασανιστήρια στις φυλακές Πατρών »


Όσοι τραβάνε φωτογραφίες είναι πιο ευτυχισμένοι\nΌσοι πηγαίνετε ταξίδια και είστε με μια φωτογραφική στο χέρι τότε να ξέρετε πως είστε πιο ευτυχισμένοι σε σχέση με όσους δεν φωτογραφίζουν καθόλου.\nΝέα αμερικανική έρευνα ήρθε στο προσκήνιο, η πρώτη στο είδος της, η οποία απενοχοποιεί όσους ταξιδεύουν και βγάζουν συνεχώς φωτογραφίες τα αξιοθέατα και γενικά με ό,τι τους τραβάει την προσοχή.\nΟι επιστήμονες μελέτησαν περισσότερους από 2000 ανθρώπους, ενώ η έρευνα δημοσιεύτηκε στο περιοδικό ψυχολογίας "Personality and Social Psychology", με επικεφαλής την αναπληρώτρια καθηγήτρια Κρίστιν Ντιλ του Πανεπιστημίου της Νότιας Καλιφόρνια.\nΜέσα από την έρευνα, οι επιστήμονες κατέληξαν στο συμπέρασμα ότι όσοι φωτογραφίζουν τις εμπειρίες τους, από μια βόλτα σε μια ξένη πόλη ή μουσείο έως το γλυκό που μόλις τους σέρβιραν, περνάνε γενικά καλύτερα, σε σχέση με όσους αποφεύγουν τις φωτογραφίες. «Η φωτογράφηση μπορεί να αυξήσει την ευχαρίστηση των θετικών εμπειριών, αυξάνοντας την προσωπική εμπλοκή κάποιου σε αυτές», δήλωσε η Ντιλ.\nΌπως υπογράμμισαν οι ερευνητές, όλο αυτό εξηγεί το γιατί οι χρήστες του Facebook «ανεβάζουν» στο κοινωνικό δίκτυο περίπου δύο δισεκατομμύρια φωτογραφίες κάθε μέρα, ενώ του Instagram γύρω στα 80 εκατομμύρια.\nΜετά από διάφορα πειράματα που πραγματοποίησαν, οι επιστήμονες τόνισαν ότι δεν φαίνεται να ισχύει ο συνήθης αντίλογος, ότι δηλαδή η φωτογράφηση αποσπά κάποιον από την πραγματική βίωση μιας εμπειρίας, καθώς μάλλον συμβαίνει το ακριβώς αντίθετο.\nΓια παράδειγμα, σε ένα από τα πειράματα σε ένα μουσείο, οι εθελοντές φορούσαν ειδικά γυαλιά που κατέγραφαν τις κινήσεις των ματιών τους και όσοι τραβούσαν φωτογραφίες, περνούσαν περισσότερη ώρα κοιτάζοντας τα εκθέματα.\nΤο κάρυ βοηθά τον εγκέφαλο και την καρδιά - 2016-06-24\n5 εκπληκτικά πράγματα που δεν γνωρίζατε για τα παγωμένο ντουζ - 2014-01-29


Oι ακυρώσεις πτήσεων από και προς Pόδο έφεραν τα πάνω-κάτω στους εμβολιασμούς! - Δημοκρατική της Ρόδου\nOι ακυρώσεις πτήσεων από και προς Pόδο έφεραν τα πάνω-κάτω στους εμβολιασμούς!\nΠροβλήματα στην προμήθεια των νέων δόσεων του εμβολίου κατά του κορωνοϊού προκάλεσε η κακοκαιρία που πλήττει από τη Δευτέρα τη Ρόδο. Λόγω των ισχυρών ανέμων, ακυρώθηκαν τη Δευτέρα και την Τρίτη πτήσεις από την Αθήνα (και την Κρήτη) προς το αεροδρόμιο «Διαγόρας» και αντίστροφα, με αποτέλεσμα να μην φτάσουν οι αναγκαίες δόσεις για τη συνέχεια των εμβολιασμών.\nΤο εμβόλιο της Pfizer, μπορεί να διατηρηθεί μέχρι πέντε μέρες σε συνθήκες «ψυχρής αλυσίδας», σε θερμοκρασίες δύο έως οκτώ βαθμών Κελσίου. Προκειμένου ακριβώς να μη διακοπεί η «ψυχρή αλυσίδα», οι δόσεις που προορίζονται για τη Ρόδο επεστράφησαν στα κέντρα αποθήκευσης και θα σταλούν αμέσως μόλις το επιτρέψουν οι καιρικές συνθήκες.\nΗ βελτίωση του καιρού αναμενόταν χθες το βράδυ και πιθανότατα ακόμη και σήμερα το πρωί να παραλάβει το νοσοκομείο τις νέες δόσεις του εμβολίου κατά του κορωνοϊού.\nΗ πορεία των εμβολιασμών στη Ρόδο είναι μέχρι τώρα ομαλή. Η διαδικασία ξεκίνησε στις 12 Ιανουαρίου από το ιατρικό και υγειονομικό προσωπικό του νοσοκομείου και των δομών πρωτοβάθμιας φροντίδας υγείας, των στρατιωτικών και των μελών των σωμάτων ασφαλείας, συνεχίσθηκαν με τους ιδιώτες ιατρούς και φαρμακοποιούς και το γενικό πληθυσμό (άνω των 85 και άνω των 80 ετών).\nΣε καθημερινή βάση εμβολιάζονται 100 με 110 άτομα στο νοσοκομείο όπου μέχρι στιγμής αποτελεί το μόνο εμβολιαστικό κέντρο στο νησί. Οι εμβολιασμοί θα συνεχίζονταν από χθες με τη δεύτερη δόση σε όσους έκαναν την πρώτη.\nΠροέκυψε όμως το πρόβλημα με την προμήθεια των νέων δόσεων λόγω της κακοκαιρίας και θα καθυστερήσει η διαδικασία μία με δύο μέρες. Όσοι «έχασαν» το ραντεβού τους, αναμένεται να ενημερωθούν για το νέο τους ραντεβού.\n«Λόγω των καιρικών συνθηκών και της ακύρωσης των πτήσεων, δεν ήταν εφικτή η προμήθεια των νέων δόσεων του εμβολίου. Θα λάβουμε τα εμβόλια αμέσως μόλις το επιτρέψει ο καιρός.\nΠλέον περνάμε στη χορήγηση της δεύτερης δόσης σε όσους έκαναν την πρώτη και εκτιμούμε ότι θα καθυστερήσει μία με δύο ημέρες ο εμβολιασμός. Όσοι επρόκειτο να εμβολιαστούν χθες και σήμερα, θα ενημερωθούν για το νέο τους ραντεβού», δήλωσε ο διοικητής του Γενικού Νοσοκομείου Ρόδου, Γρηγόρης Ρουμάνης.\nΣτο μεταξύ, το Γενικό Νοσοκομείο Ρόδου στο ευρύτερο σχέδιο ενίσχυσης των νοσηλευτικών ιδρυμάτων της χώρας, δέχεται νέο ιατρικό προσωπικό.\nΣυγκεκριμένα, την περασμένη εβδομάδα, προσελήφθησαν δύο μόνιμοι ιατροί στην παιδιατρική κλινική του νοσοκομείου που ως γνωστό αντιμετώπιζε το τελευταίο διάστημα σοβαρό πρόβλημα υποστελέχωσης.\nΗ πρόσληψη δύο επιπλέον ιατρών προκειμένου να αντιμετωπιστεί ο μεγάλος όγκος των περιστατικών στην παιδιατρική κλινική αποτελούσε βασική προτεραιότητα.\nΟι δύο νέοι ιατροί αναμένεται να συμβάλουν στην εύρυθμη λειτουργία της παιδιατρικής κλινικής. Προβλέπεται τέλος, η ενίσχυση και άλλων κλινικών του νοσοκομείου Ρόδου με εξειδικευμένους ιατρούς στο προσεχές διάστημα.\nΑνατροπή με το εμβόλιο Pfizer/BioNTech: Δεν χρειάζεται πλέον πλέον ψύξη στους -70°C Το εμβόλιο BioNTech / Pfizer Covid-19 δεν χρειάζεται πλέον να διατηρείται σε πολύ χαμηλές θερμοκρασίες, πιο…


ΠΟΛΙΣ - ΑΓΟΡΑ: Δεκεμβρίου 2013\nΑναρτήθηκε από Μιχάλης Χαραλαμπίδης στις 12:52 π.μ.\nΟ ΕΡΝΤΟΓΚΑΝ - ΟΙ ΒΟΣΝΙΟΙ ΜΠΕΗΔΕΣ - ΤΑ ΑΛΒΑΝΙΚΑ ΓΕΝΟΚΤΟΝΑ ΑΣΚΕΡΙΑ ΚΑΙ Η ΑΠΑΝΤΗΣΗ ΤΗΣ ΑΘΗΝΑΣ\n(Για τις δηλώσεις Ερντογκάν στην Κεσάνη της Ανατολικής Θράκης)\nΜπορεί ο Ερντογκάν να έφαγε πολύ μπακλαβά «τύπου Χαλεπίου» και να ονειρεύεται, να ενεργοποιεί Βόσνιους Μπέηδες και Αλβανικά γενοκτόνα ασκέρια αλλά η στάση, η πρόταση μιας Αληθινής Αθήνας για την Θράκη είναι αυτή που κατέθεσα δεκαετίες πριν.\nΕίναι στον οδικό και σιδηροδρομικό άξονα Αλεξανδρούπολη – Μπουργκάς – Δούναβης – Βουκουρέστι και τον σχεδιασμό της Νέας Πόλης. Τον ψήφισε όλο το Κοινοβούλιο εκτός από την ψευτοαριστερά*.\nΤον ακύρωσε αντιδημοκρατικά ο γνωστός μικρός άνθρωπος, ένοικος του Μαξίμου.\nΌποιος έχει Ελληνική και Ευρωπαϊκή Παιδεία καταλαβαίνει ότι η Ρωμανία ήταν μια πολύ ευγενής ιδέα. Δεν είχε μόνο την Πολεοδομική έκφραση της.\nΙΔΟΥ Η ΡΟΔΟΣ ΛΟΙΠΟΝ. Αρκετά με τον «συνδικαλισμό» για την Θράκη.\nΓια να σοβαρευθούμε και να φύγουμε από το Λούμπεν του Ερντογκάν και το νεοθωμανικό, αδιαφανές, εγχώριο αριστεροδεξιό Kits.\n*Ψηφίστηκε μόνο από την Νίτσα Λουλέ Βουλευτή Λαρίσης. Στο «Πόλεων και Τόπου Παιδεία».\nΑναρτήθηκε από Μιχάλης Χαραλαμπίδης στις 3:17 π.μ.\nΟ ΚΡΥΦΟΣ ΠΑΡΑΝΟΜΟΣ ΔΕΣΜΟΣ ΚΛΙΜΑΚΙΟΥ – ΣΥΡΙΖΑ\nΟΙ ΜΕΤΑΣΤΑΣΕΙΣ ΤΗΣ ΤΕΡΑΤΟΓΟΝΙΑΣ\nΠΟΙΑ ΚΕΝΤΡΟΑΡΙΣΤΕΡΑ - ΕΙΝΑΙ ΕΝΑ ΕΙΔΟΣ ΕΠΕΝ\nΔυστυχώς οι σχολές Πολιτικών Επιστημών και Κοινωνιολογίας δεν έχουν αναλύσει σοβαρά τα κόμματα της μεταπολίτευσης και τους μετασχηματισμούς τους. Ούτε βέβαια τις μεταστάσεις της τερατογονίας, του τέρατος. Η Επιστημονική παραγωγή είναι ανύπαρκτη ή απολογητική του καθεστωτισμού. Έτσι το «Από το ΠΑ.ΣΟ.Κ. στο ΚΚΚΑΣΟΡ – ο Εκφυλισμός ενός Ιστορικού Εγχειρήματος» είναι παρ’ όλο που δεν το ολοκλήρωσα, ένα μοναδικό, Κλασσικό για αυτά τα ζητήματα βιβλίο. Το σχεδίασα για τον Νοέμβριο του 2009. Έπρεπε όμως να βγει πριν τις προσχεδιασμένες και μοιραίες για την χώρα εκλογές του 2009. Όφειλα να κάνω γνωστή την άποψη μου για τα επερχόμενα κακά.\nΤο βιβλίο είναι χρήσιμο για την ανάλυση του κόμματος μη κόμματος του συριζα. Το πώς μια πρώην γιάφκα επιβάλλεται ως κόμμα μη κόμμα στα πρότυπα του ΚΚΚΑΣΟΡ. Εκτός αυτού ένας Επιστημονικός αναλυτής παρατηρεί ότι υπάρχει ένας κρυφός, παράνομος δεσμός του με ένα από τα κλιμάκια του πρώην ΚΚΚΑΣΟΡ. Θα μπορούσαν να δημοσιοποιήσουν τον κρυφό δεσμό τους. Αυτός δεν κρύβεται πλέον. Είναι κατανοητός και από τους απλούς πολίτες. Εξάλλου είναι πολύ προστατευτικοί και μακιγιέρ τελευταίως του κυρίως ενόχου, του Λεβέντη.\nΑναρτήθηκε από Μιχάλης Χαραλαμπίδης στις 3:13 π.μ.\nΕΥΡΩΠΑΪΚΟΙ ΘΕΣΜΟΙ - ΕΥΡΩΚΟΙΝΟΒΟΥΛΙΟ: ΣΤΕΛΝΟΥΜΕ ΕΠΑΡΧΙΩΤΙΚΕΣ ΟΜΑΔΕΣ ΟΤΑΝ ΧΡΕΙΑΖΕΤΑΙ ΟΜΑΔΑ ΕΥΡΩΠΑΪΚΟΥ ΠΡΩΤΑΘΛΗΤΙΣΜΟΥ\n(Μιλώντας στην Φιλιππιάδα για την Παραγωγική Αναγέννηση)\nΕΥΡΩΠΑΪΚΟΙ ΘΕΣΜΟΙ - ΕΥΡΩΚΟΙΝΟΒΟΥΛΙΟ:\nΣΤΕΛΝΟΥΜΕ ΕΠΑΡΧΙΩΤΙΚΕΣ ΟΜΑΔΕΣ ΟΤΑΝ ΧΡΕΙΑΖΕΤΑΙ ΟΜΑΔΑ ΕΥΡΩΠΑΪΚΟΥ ΠΡΩΤΑΘΛΗΤΙΣΜΟΥ\nΑυτήν την συζήτηση δεν μπορούν να την οργανώσουν ούτε τα συμπολιτευόμενα ούτε τα αντιπολιτευόμενα κόμματα μη κόμματα. Λόγω του αναλφαβητισμού τους.\nΣας ανέλυσα ορισμένες δομικές προϋποθέσεις – στο «Ελληνική Ποιότητα και Ανάπτυξη» αναλύω όλο το πρότυπο – ώστε να ολοκληρωθεί και να εξελιχθεί αυτό που ονομάζω Διατροφικό Διαμέρισμα της Φιλιππιάδας. Σας είπα περισσότερο ενδιαφέροντα και χρήσιμα πράγματα από ότι θα σας έλεγε το Χάρβαρντ. Το αληθινό Χάρβαρντ όχι το ψεύτικο. Το μαϊμού Χάρβαρντ που σέρβιραν στην Ελληνική αγορά όπως κάνουν στις μπανανίες και τα Βαλκανικά ναρκοκρατίδια.\nΌσον αφορά τους Ευρωπαϊκούς Θεσμούς, το Ευρωκοινοβούλιο που με ρωτάτε: Όλα αυτά τα χρόνια υπήρξαν διακρίσεις στην Καλαθοσφαιρική, την μπασκετική, την ποδοσφαιρική Ευρώπη. Όχι όμως στην πολιτική. Εκεί υπήρξε φτωχή, αδύναμη παρουσία, κενό Ελληνικής Πολιτικής Αντιπροσώπευσης. Ας το εκφράσω διαφορετικά. Ούτε η ύπαιθρος, ούτε οι πόλεις, ούτε οι οδικοί, ούτε οι σιδηροδρομικοί άξονες, ούτε τα συμπαθητικά γουρουνάκια της Φιλιππιάδας, ούτε τα θαυμάσια Ελληνικά τυριά είχαν αντιπροσώπευση, υπερασπιστές στην Ε.Ε., στο Ευρωκοινοβούλιο. Έτσι κινδυνεύσαμε να χάσουμε την Φέτα.\nΑναρτήθηκε από Μιχάλης Χαραλαμπίδης στις 2:52 π.μ.\nΟΙ ΜΟΥΧΤΑΡΗΔΕΣ ΤΗΣ ΘΕΣΣΑΛΟΝΙΚΗΣ ΤΩΝ ΙΩΑΝΝΙΝΩΝ Η ΑΠΟΑΝΑΠΤΥΞΗ ΚΑΙ ΤΟ ΚΙΤΣ\n(Απόσπασμα από την ομιλία που οργάνωσαν οι Δάσκαλοι και οι Καθηγητές της Βοιωτίας)\nΟΙ ΜΟΥΧΤΑΡΗΔΕΣ ΤΗΣ ΘΕΣΣΑΛΟΝΙΚΗΣ ΤΩΝ ΙΩΑΝΝΙΝΩΝ\nΗ ΑΠΟΑΝΑΠΤΥΞΗ ΚΑΙ ΤΟ ΚΙΤΣ\nΌταν στην Θεσσαλονίκη και τα Ιωάννινα προβάλεις ως φαντασιακό, ως συμβολικό τον Οθωμανισμό και τον Αλή Πασά τότε πως θα αναπτύξεις το ένδυμα, την μόδα της Θεσσαλονίκης και την Αργυροχρυσοχοοία των Ιωαννίνων;\nΤο ΤουρκοΒαλκανικό Μπαρόκ, όπως έλεγα το 1996, έχει περιορισμένους και φτωχούς πελάτες. Εκτός από την ναρκοκρατία που είναι πλούσια. Αυτό βέβαια σημαίνει ότι έχεις Μουχτάρηδες όχι Δημάρχους, Μαχαλάδες όχι Πόλεις.\nΑναρτήθηκε από Μιχάλης Χαραλαμπίδης στις 12:14 π.μ.\nΠΟΛΙΣ - ΑΓΟΡΑ: Δευτέρα 2 Δεκεμβρίου και ώρα 18.30 στην ΑΣΟΕΕ(Αμφι...\nΑναρτήθηκε από Μιχάλης Χαραλαμπίδης στις 4:02 π.μ.\nΑΥΤΟ ΕΙΝΑΙ ΡΑΤΣΙΣΤΙΚΟ ΟΧΙ ΑΝΤΙΡΑΤΣΙΣΤΙΚΟ ΝΟΜΟΣΧΕΔΙΟ\nΌταν ΔεξιόΑριστεροί Κεμαλοφασίστες, ΝΕΟΕΘΝΙκόφρονες,* λάτρεις του Δασκάλου, του Κεμάλ, προτείνουν ένα νομοσχέδιο καταδίκης του μαθητή του, τού Χίτλερ, τότε αυτό το νομοσχέδιο όχι μόνον δεν έχει καμία ηθική νομιμοποίηση αλλά προκαλεί την Μνήμη και προσβάλει τα θύματα, τους νεκρούς ενός αρχαίου Έθνους, των Ελλήνων, το οποίο έχει υποστεί ένα διαρκές ολοκαύτωμα.\nΑυτό είναι ένα ανήθικο, κωμικό, ρατσιστικό όχι αντιρατσιστικό νομοσχέδιο. Είναι έργο Προβοκατόρων. Θα μπορούσα, θα έπρεπε να προσκληθώ σε μια Δημόσια συνεδρίαση της Επιτροπής του Κοινοβουλίου, όπως έγινε κατά την διαδικασία ψήφισης του νομοσχεδίου για την αναγνώριση της γενοκτονίας των Ποντίων και της καθιέρωσης της 19ης Μαΐου ως ημέρας Μνήμης της, το 1994. Η πλέον υψηλή ανθρωπιστική στιγμή του Ελληνικού Κοινοβουλίου.\nΑυτό γίνεται στις Δημοκρατίες και τις κυρίαρχες χώρες.\nΗ ανθρωπιστική γραμμή για το ζήτημα αυτό βρίσκεται στην Διακήρυξη** του Μεσόβουνου και των Πύργων της Εορδαίας που συνέταξα το Απρίλιο του 2007. Το πολιτικό προσωπικό που συνωστίζεται συγκυριακά στην Βουλή στερείται μιας καθολικής, οικουμενικής, ανθρωπιστικής παιδείας για αυτά τα ζητήματα.\nΑναρτήθηκε από Μιχάλης Χαραλαμπίδης στις 1:46 π.μ.\nΣας προσκαλούμε στην εκδήλωση – συζήτηση που συνδιοργανώνουμε\nτη Δευτέρα 9 Δεκεμβρίου 2013 και ώρα 7.00΄ μμ\nστην αίθουσα Δημοτικού Συμβουλίου Ζηρού,\n«Για την παραγωγική αναγέννηση»\nΗ περίπτωση της περιοχής Φιλιππιάδας\nΟμιλητής: Μιχάλης Χαραλαμπίδης,\n(Συγγραφέας, Κοινωνιολόγος- Πολιτικός επιστήμονας)\nΣύλλογος Χοιροτρόφων Φιλιππιάδας\nΠτηνοτροφικός Σύλλογος Φιλιππιάδας\nΈνωση Νέων Αγροτών Ν. Πρέβεζας\nΟ ΕΡΝΤΟΓΚΑΝ - ΟΙ ΒΟΣΝΙΟΙ ΜΠΕΗΔΕΣ - ΤΑ ΑΛΒΑΝΙΚΑ ΓΕΝ...\nΕΥΡΩΠΑΪΚΟΙ ΘΕΣΜΟΙ - ΕΥΡΩΚΟΙΝΟΒΟΥΛΙΟ: ΣΤΕΛΝΟΥΜΕ ΕΠ...\nΟΙ ΜΟΥΧΤΑΡΗΔΕΣ ΤΗΣ ΘΕΣΣΑΛΟΝΙΚΗΣ ΤΩΝ ΙΩΑΝΝΙΝΩΝ Η Α...\nΠΟΛΙΣ - ΑΓΟΡΑ: Δευτέρα 2 Δεκεμβρίου και ώρα 18.30 ...\nΑΥΤΟ ΕΙΝΑΙ ΡΑΤΣΙΣΤΙΚΟ ΟΧΙ ΑΝΤΙΡΑΤΣΙΣΤΙΚΟ ΝΟΜΟΣΧΕΔΙ...


Πώς η μεταναστευτική κρίση θα μπορούσε να επιταχύνει ένα Grexit - kalymniansvoice.com\nΤετάρτη, 25 Νοε 2015 - 19:45:30\nΠώς η μεταναστευτική κρίση θα μπορούσε να επιταχύνει ένα Grexit\nΑνάλυση της Stratfor. Το κλείσιμο των συνόρων της ΠΓΔΜ με την Ελλάδα προκαλεί προβλήματα, καθώς το κύμα των προσφύγων αναμένεται να αυξηθεί παρά το κρύο και καθώς η Ελλάδα αδυνατεί να περιορίσει τον αριθμό των προσφύγων που φτάνουν στα νησιά.\nΚατά συνέπεια ενδέχεται μεγάλος αριθμός μεταναστών να εγκλωβιστούν στην Ελλάδα, γεγονός που θα είχε έντονες πολιτικές συνέπειες για τον ΣΥΡΙΖΑ.\nΟ ΣΥΡΙΖΑ έχει πολύ πιο ανθρωπιστική προσέγγιση έναντι των μεταναστών από ό,τι προηγούμενες ελληνικές κυβερνήσεις. Αλλά η αύξηση των μεταναστών θα αυξήσει και το δημόσιο αίσθημα κατά των μεταναστών, γεγονός που θα μπορούσε εύκολα να στρέψει το κοινό κατά του ΣΥΡΙΖΑ και του κυβερνητικού εταίρου του. Ήδη ο κυβερνητικός συνασπισμός έχει δει την κοινοβουλευτική του πλειοψηφία να συρρικνώνεται.\nΗ αποδυνάμωση αυτή γίνεται στο πλαίσιο μιας ευρύτερης τάσης προς τον πολιτικό ριζοσπαστισμό στην Ελλάδα. Από το 2009 η χώρα είναι σε έναν φαύλο κύκλο δανείων και μεταρρυθμίσεων λιτότητας. Η λιτότητα προκαλεί αντιπάθεια στον πληθυσμό, υπονομεύει τα κόμματα του κατεστημένου (establishment parties) και ενδυναμώνει τους ριζοσπάστες. Κι αυτό οδηγεί σε περισσότερη αντιπαράθεση με τους δανειστές.\nΑυτό το «μοτίβο» οδήγησε στην ενίσχυση του ΣΥΡΙΖΑ τον Ιανουάριο […] ώσπου ο ΣΥΡΙΖΑ δεν είχε άλλη επιλογή παρά να υιοθετήσει τις μεταρρυθμίσεις που απαιτούσαν οι δανειστές. Καθώς ο ΣΥΡΙΖΑ φαίνεται πλέον μέρος του κατεστημένου και συνδέεται με τις μεταρρυθμίσεις λιτότητας μια ευκαιρία έχει ανοίξει στην πολιτική σκηνή για ένα ριζοσπαστικό κόμμα που θα ενσαρκώνει την ελληνική επαναστατικότητα.\nΗ άνοδος του αντι-μεταναστευτικού αισθήματος στην Ευρώπη οδηγεί στην ενίσχυση της δεξιάς και η Ελλάδα μπορεί να βιώσει το ίδιο φαινόμενο. Η Χρυσή Αυγή μπορεί να εκμεταλλευτεί αυτές τις δύσκολες καταστάσεις. Καθώς η Χρυσή Αυγή είναι βαθύτατα ευρωσκεπτικιστική, μια τέτοια εξέλιξη θα έφερνε την Ελλάδα πολύ πιο κοντά στο Grexit από ό,τι τα τελευταία έξι χρόνια. [How the Migrant Crisis Could Accelerate a Grexit]


Tα Χριστούγεννα που σημάδεψαν τα παιδικά μας χρόνια, με ξενύχτι, παιχνίδια και Θανάση!\nΚυριακή, 24 Δεκέμβριος 2017 09:22\nΚάθε χρόνο τέτοιες μέρες, βγαίνει από μέσα μου το παιδί. Ένα παιδί που ζητά πεισματικά να ξαναζήσει όσα έζησε και του γλύκαναν τα πρώτα χρόνια της ζωής του.\nΟι μέρες των Χριστουγέννων για τα παιδιά εκείνης της εποχής στα Κρητικά χωριά. Η αίσθηση της απόλυτης ελευθερίας καθώς οι «μεγάλοι» ήταν απασχολημένοι με τις δουλειές τους και τα παιδιά γύριζαν στους δρόμους ανεξέλεγκτα τις μέρες αλλά και τις νύχτες!\nΌχι πως τα παιδιά δε συμμετείχαν στις προετοιμασίες των Χριστουγέννων. Σε όλα … βοηθούσαμε, τρόπος του λέγειν! Όπου ανακατευόμαστε τα κάναμε «σαλάτα». Ρίχναμε το αλεύρι, ξεχνούσαμε τον ξυλόφουρνο ανοιχτό κι έφευγε η πυριά, ρίχναμε τα υλικά των μελομακάρονων, στο μίγμα για τους κουραμπιέδες. Και η γιαγιά μας καθισμένη στη γωνιά της δίπλα στο τζάκι γελούσε συγκαταβατικά με όσα κάναμε.\nΣτη μέση της δουλειάς παίρναμε τους δρόμους και μαζευόμαστε από το ένα σπίτι στο άλλο για να παίξουμε 31, 21 η «πάρτα όλα». Τα φραγκοδίφραγκα γρήγορα άλλαζαν χέρια, αφήνοντας τους μισούς ευχαριστημένους και τους άλλους δυσαρεστημένους.\nΑλλά αυτό ως τα κάλαντα. Τότε γινόμασταν όλοι «πλούσιοι». Και μετά οι καλές χέρες. Μας έκαναν «ζάμπλουτους».\nΓια ύπνο νωρίς ούτε λόγος. Για όλες τις γιορτές είχαμε την άδεια να κοιμόμαστε αργότερα. Ε, το κάναμε στις 5 στις 6 το πρωί μετά από πολύ γκρίνια στο κουμ-καν και στο Θανάση, αλλά και πολλά γέλια. Γελούσαμε με αφορμή το τίποτα και αισθανόμαστε όμορφα και ζεστά.\nΤα χρόνια πέρασαν, οι αγαπημένοι μας άνθρωποι που όλα εκείνα τα χρόνια ήταν θεατές στην παιδική μας … τρέλα, έφυγαν. Μας λείπουν οι ίδιοι, όσα μαζί ζήσαμε, οι ολονύχτιες χαρτοπαιξίες. Και όχι, δε γίναμε τζογαδόροι, απλώς χορτάσαμε παιχνίδι!


Vodafone Smart… η έξυπνη επιλογή! - Ecozen\nΑρχική Τεχνολογία Vodafone Smart… η έξυπνη επιλογή!\nVodafone Smart… η έξυπνη επιλογή!\n21 Μαΐου 2015 - 06:50\nΗ Vodafone λανσάρει τα νέα VodafoneSmartprime 6 και VodafoneSmartTabprime 6 9,6’’ και εμπλουτίζει τη σειρά των VodafoneSmart συσκευών της. Τώρα, στα καταστήματα Vodafone όλοι έχουν τη δυνατότητα να αποκτήσουν 4GSmartphones από 99€ και 4GTablets από 159€ και με κάθε αγορά Tablet, να αποκτήσουν 5GB για δύο μήνες εντελώς δωρεάν, για να απολαύσουν ατελείωτο σερφάρισμα με το γρήγορο και αξιόπιστο 4G δίκτυο της Vodafone.\nΤο νέο 4GSmartphone, VodafoneSmartprime 6 διαθέτει οθόνη 5” HDIPS και κάμερα 8MP, ενώ είναι εξοπλισμένο με λειτουργικό Android 5.0 Lollipop και τετραπύρηνο επεξεργαστή 1.2GHz. Παράλληλα, το νέο 4GVodafoneTabprime 6 με κάμερα 5MP, οθόνη IPS 9.6 ίντσες και πάχος 7,9 χιλιοστά είναι ένα από τα λεπτότερα tablet της αγοράς. Διαθέτει λειτουργικό Android 5.0 Lollipop, τετραπύρηνο επεξεργαστή 1.2 GHz και μπαταρία 4600mAh για ατελείωτες ώρες χρήσης.\nΑποκλειστικά στα καταστήματα Vodafone και το VodafoneeShop θα βρείτε το Vodafone Smartprime 6, στην τιμή των 139,90€ και το VodafoneTabprime 6 στην τιμή των 249,90€. Επιπλέον, η Vodafone δίνει την ευκαιρία σε όλους να αποκτήσουν το 4GVodafoneSmart 4 turbo, με οθόνη 4.5”, κάμερα 5MP και επεξεργαστή quadcore 1.2GHz, μόνο με 99€ και το VodafoneSmartTab 4G 8” με επεξεργαστή quadcore 1.2GHz, κάμερα 5MP και ενσωματωμένη μνήμη 8GB, μόνο με 159€.\nΠερισσότερες πληροφορίες για τα νέα VodafoneSmartprime 6 και VodafoneSmartTabprime στο www.vodafone.gr/portal/eShop/Vodafone–Smart–prime-6 και για τα 5GB δώρο για δύο μήνες με κάθε αγορά Tablet στο www.vodafone.gr/portal/5gb\nΠροηγούμενο άρθροΤα αρχαιότερα λίθινα εργαλεία βρέθηκαν στην Κένυα\nΕπόμενο άρθροΓ. Τσιρώνης: «Η προστασία της Μεσογείου είναι καθοριστικής σημασίας για την ελληνική οικονομία»


Γάμος με... παρατράγουδα στις Σέρρες! (Video)\nΕπεισοδιακός φαίνεται ότι ήταν ο έλεγχος που έκαναν εφοριακοί σε πολυχώρο εκδηλώσεων στην Κερκίνη Σερρών το περασμένο Σάββατο την ώρα που στον χώρο ήταν σε εξέλιξη γαμήλιο γλέντι.\nΣύμφωνα με τον γραμματέα του Συλλόγου Εφοριακών Σερρών Δημήτρη Σαϊτανούδη οι δύο εφοριακοί δεν γνώριζαν ότι ήταν σε εξέλιξη γαμήλιο γλέντι στον πολυχώρο. «Κινήθηκαν διακριτικά προς την κουζίνα, ενημέρωσαν τον ιδιοκτήτη για την ταυτότητά τους και για τον έλεγχο. Εκείνος εξοργίστηκε, άρπαξε το μικρόφωνο και ενημέρωσε τους θαμώνες ότι ήρθε η εφορία και πως το κατάστημα θα σταματήσει το σερβίρισμα μέχρι να ολοκληρωθεί ο έλεγχος. Βρίζοντας ήρθε πίσω στην κουζίνα. Τον ακολούθησαν 40 με 50 θαμώνες οι οποίοι άρχισαν να προπηλακίζουν τους εφοριακούς με την παρότρυνση του ιδιοκτήτη» συμπληρώνει την περιγραφή του τι συνέβη ο κ. Σαϊτανούδης μιλώντας στον Ελεύθερο Τύπο. Σύμφωνα με τον ίδιο, δε, ο ένας από τους δύο συναδέλφους του πήγε στο νοσοκομείο Σερρών με διάσειση και μώλωπες προσθέτοντας ότι «έχει και φωτογραφίες με το σκισμένο πουκάμισο και το κουρελιασμένο παντελόνι».\nΔιαφορετική, ωστόσο, είναι η εκδοχή του ιδιοκτήτη του πολυχώρου ο οποίος υποστηρίζει ότι δεν αρνήθηκε τον έλεγχο και πως ήταν ο πατέρας του γαμπρου που ζήτησε από τους εφοριακούς να αποχωρήσουν για να μην «χαλάσουν» το γλέντι.\nΚατά πληροφορίες αστυνομικοί συνέλαβαν τον ιδιοκτήτη του πολυχώρου με τις κατηγορίες της αντίαστασης αλλά και της παράνομης κατακράτησης και η υπόθεση έλαβε το δρόμο της Δικαιοσύνης.


Δρ Σοφοκλέους: «Ή να πουν οι Επιστήμονες ότι τα μέτρα που προτείνουν πρέπει να εφαρμοστούν, αλλιώς να παραιτηθούν»\nΓΙΩΤΑ ΧΑΤΖΗΚΩΣΤΑ, 05/01/2021 (τελευταία ενημέρωση 12:37)\n«Πρέπει να πάρουμε πανευρωπαϊκά μέτρα που θα έχουν μια ξεκάθαρη στρατηγική με στόχο τα κρούσματα να μειωθούν και να ανέρχονται στα είκοσι την ημέρα» ανέφερε ο δρ Σοφοκλής Σοφοκλέους γιατρός πυρηνικής ιατρικής, μιλώντας στον Πολίτη 107.6 & 97.6 και την «Πρωινή Επιθεώρηση». Πρέπει», πρόσθεσε ο γιατρός, «με ένα πολύ σκληρό εγκλεισμό να μειώσουμε τους αριθμούς, ώστε να βρίσκουμε πιο εύκολα όσους μολύνονται». Τόνισε ότι πρέπει να μειώσουμε στο 75% τις επαφές μας, προσθέτοντας ότι ο στόχος είναι να έχουμε είκοσι κρούσματα ανά εκατό χιλιάδες, αλλιώς δεν έχουμε στόχο. Αυτό είπε, φάνηκε σε όλες τις χώρες που έχουν λάβει αυστηρά μέτρα, όπως είναι η Ισλανδία και η Φινλανδία.\nΣε σχέση με την ιχνηλάτηση και τα άτομα που δεν δηλώνουν επαφές, ο δρ Σοφοκλέους είπε ότι γι’ αυτό πρέπει να δοθεί εξουσία στις τοπικές αρχές να γίνονται επί τόπου δηλώσεις ιχνηλατήσεων, διότι δια τηλεφώνου δεν γίνεται κάτι ουσιαστικό. «Η ανοσία θα επιτευχθεί σημείωσε τέλος του 2021. Δεν μπορούμε να περιμένουμε την ανοσία. Ή να πουν οι Επιστήμονες ότι τα μέτρα που προτείνουν πρέπει να εφαρμοστούν, αλλιώς να παραιτηθούν» τόνισε σε έντονο ύφος, προσθέτοντας ότι «κάποιοι ασχολούνται με αλχημείες». Αναφορικά με τα τεστ, υποστήριξε ότι άλλο πράγμα μετρούν τα PCR και άλλο τα Rapid τεστ. Είναι λάθος να μην επαληθεύονται τα δεύτερα από τα πρώτα – τα Rapid τεστ δεν είναι το ίδιο αξιόπιστα, συμπλήρωσε. Τέλος, είπε ότι θα πρέπει να υπάρχει διαφάνεια σε σχέση με τους εμβολιασμούς, δηλαδή ποιος εμβολιάζεται και πότε.\nΑκούστε την παρέμβαση του δρος Σοφοκλή Σοφοκλέους στην «Πρωινή Επιθεώρηση» / Πολίτης 107.6 & 97.6:\nΠΟΛΙΤΗΣ 107,6 · ΠΡΩΙΝΗ ΕΠΙΘΕΩΡΗΣΗ 05 – 01 – 2021 ΔΡ ΣΟΦΟΚΛΗΣ ΣΟΦΟΚΛΕΟΥΣ\n85 θάνατοι απο COVID-19 το Δεκέμβριο στην Κύπρο\nΣτα 251.7 εκατ. τα χρωστούμενα του ΟΚΥπΥ προς το κράτος σύμφωνα με την Ελεγκτική Υπηρεσία\nΚλειστή η αριστερή λωρίδα στον αυτοκινητόδρομο Λευκωσίας – Λεμεσού από Πυρκαγιά σε λεωφορείο εν κίνησηΒρετανία: Οικονομική βοήθεια σε επιχειρήσεις στο νέο lockdown


Τίτλος: ΠΕΣΙΜΟ ΑΠΟ ΠΑΟΚΤΖΗΔΕΣ ΣΕ ΑΝΤΙΕΞΟΥΣΙΑΣΤΕΣ ΣΤΟ ΣΥΛΛΑΛΗΤΗΡΙΟ ΓΙΑ ΤΗ ΜΑΚΕΔΟΝΙΑ\nΧθες στο συλαλλητήριο που έγινε στη Θεσσαλονίκη για την ελληνικότητα της Μακεδονίας, ορισμένοι από τους παρευρισκόμενους, πολύ λίγοι σε αρθιμό, επετέθησαν σε χώρους που τελούν υπό κατάληψη αντιεξουσιαστών. Η κατάληψη Libertatia εξέδωσε κι ανακοίνωση. Μέχρι εδώ δεν υπήρχε οπαδικό ενδιαφέρον, αλλά στο indymedia διαβάσαμε πως αυτοί που ''την έπεσαν'' στους αντιεξουσιαστές, φώναζαν συνθήματα του ΠΑΟΚ. Στο twitter μάλιστα είδαμε και φωτογραφία άκρως διαφωτιστική, με έναν εξ αυτών που αποφάσισαν να επιτεθούν...\nΤίτλος: ΠΕΡΙ ΜΑΚΕΔΟΝΙΑΣ ΚΑΙ ΚΕΡΚΙΔΩΝ...\nΣε συνέχεια αυτού εδώ του κειμένου, το Σαββατοκύριακο που μας πέρασε είδαμε σε γήπεδα της χώρας μας οπαδούς των ελληνικών ποδοσφαιρικών ομάδων να σηκώνουν πανό και να παίρνουν θέση για το θέμα της ονομασίας του γειτονικού κρατιδίου των Σκοπίων/FYROM, τονίζοντας την ελληνικότητα της Μακεδονίας. Μεταξύ αυτών και ορισμένοι οπαδοί της ΑΕΚ στο παιχνίδι με τον ΠΑΣ Γιάννινα, όχι αυτοί της ORIGINAL, αλλά αυτοί που κάθονται απέναντι, πίσω από την άλλη εστία στο ΟΑΚΑ. Χθες στο παιχνίδι ΟΦΗ-Δόξα Δράμας για τη Football League, το ίδιο έκαναν και οπαδοί του ΟΦΗ, οι οποίοι μάλιστα...\nΤίτλος: ''ΜΑΚΕΔΟΝΙΑ ΓΗ ΕΛΛΗΝΙΚΗ''\nΑπόσπασμα από το κεντρικό δελτίο ειδήσεων του STAR προχθές Δευτέρα 8 Ιανουαρίου 2018, για τα πανό υπέρ της ελληνικότητας της Μακεδονίας που σηκώθηκαν σην Τούμπα, στο ματς ΠΑΟΚ-Λεβαδειακός και στο δημοτικό γήπεδο της Λεωφόρου Αλεξάνδρας, στο ματς ΠΑΟ-Πλατανιάς. Κάποτε, το 2011 συγκεκριμένα, στο ματς του Champions League Ολυμπιακός-Άρσεναλ 3-1, υπήρχαν μύδροι στο Internet για τη ''φασιστική, χρυσαυγίτικη Θύρα 7'', επειδή σηκώθηκε για ελάχιστα λεπτά (και κατέβηκε με ένα νεύμα κάποιου) αυτό εδώ το πανό. Φυσικά αυτή η προπαγάνδα γινόταν και τότε από...\nΤίτλος: ΑΠΑΓΟΡΕΥΣΗ ΜΕΤΑΚΙΝΗΣΗΣ ΑΕΚΤΖΗΔΩΝ ΣΤΟ ΑΓΡΙΝΙΟ: ΚΟΡΟΙΔΟ ΒΑΣΙΛΕΙΑΔΗ...\nΑπόφαση λέει του υφυπουργού Αθλητισμού, ΔΕΝ θα βρεθούν ΑΕΚτζήδες στο Αγρίνιο. Πριν από 2 μέρες ελήφθη αυτή η απόφαση. Τι έγινε τελικά; Στο παιχνίδι που διεξάγεται αυτήν την ώρα που συντασσεται το παρόν άρθρο, δείτε την εικόνα μετά το 0-1 του Μπακασέτα της ΑΕΚ. Ποιοι είναι αυτοί που πανηγυρίζουν; ΑΕΚτζήδες, τους οποίους απαγόρευσε να βρεθούν στο γήπεδο ο Βασιλειάδης. Η απαγόρευση μετακινήσεων ισχύει ΜΟΝΟ για γαύρους. Αυτό ίσχυε στις 20 Δεκεμβρίου 2017, που γράψαμε το σχετικό άρθρο, αυτό ισχύει και με το νέο έτος. Κι αν...\nΤίτλος: ΕΙΣΙΤΗΡΙΑ ΣΕ ΕΛΛΑΔΑ-ΕΥΡΩΠΗ\nΤώρα που βρισκόμαστε στις γιορτές είναι η ευκαιρία να δούμε κάποια συγκεντρωτικά, στατιστικά στοιχεία, για διάφορους τομείς, αγωνιστικούς και εξωαγωνιστικούς. Επειδή εδώ ως γνωστόν είμαστε οπαδοί, θα ασχοληθούμε για μία ακόμη φορά με τα εισιτήρια στα ποδοσφαιρικά γήπεδα της Ελλάδος και των χωρών του εξωτερικού. Πρώτα και κύρια βλέπουμε το πινακάκι για την ελληνική Superleague. Φυσικά η επίδοση του ΠΑΟΚ είναι πλασματική, 1 εντός έδρας ματς έχει δώσει, αυτό με τον ΠΑΟ, λόγω της τιμωρίας του για τα επεισόδια στον τελικό Κυπέλλου με την ΑΕΚ στο Πανθεσσαλικό Στάδιο του...\nΤίτλος: ΑΠΑΓΟΡΕΥΣΗ ΜΕΤΑΚΙΝΗΣΕΩΝ ΜΟΝΟ ΓΙΑ ΓΑΥΡΟΥΣ: ΥΠΟΥΡΓΟΣ ΒΑΣΙΛΕΙΑΔΗΣ= ΑΝΤΙΟΛΥΜΠΙΑΚΗ ΡΟΜΠΑ\nΜατς Κυπέλλου για τη φάση των ''16'' αυτήν την ώρα στο Αγρίνιο, Παναιτωλικός-ΑΕΚ. Οπαδοί της ΑΕΚ βρίσκονται στο γήπεδο και τους βλέπουμε να πανηγυρίζουν το γκολ του Λάζαρου Χριστοδουλόπουλου, με το οποίο προηγείται στο σκορ στο τέλος του πρώτου ημιχρόνου η ομάδα τους. Κανονικά με τα πανό τους και τα συνθήματά τους οι ΑΕΚτζήδες στο Αγρίνιο. Λίγες μέρες πριν όμως, στις 9 Δεκεμβρίου 2017, ο υφυπουργός Αθλητισμού Βασιλειάδης απαγόρευσε στους οπαδούς του Ολυμπιακού να πάνε στο ίδιο γήπεδο, αυτό του Αγρινίου, ώστε να δουν την ομάδα τους για το πρωτάθλημα....\nΤίτλος: ΤΟ 45ο ΚΑΙ ΓΙΑ ΤΟΝ ΠΑΤΕΡΑ ΜΟΥ\nΓράφει ο redsky. Πριν από λίγες ημέρες έχασα τον πατέρα μου. Έφυγε πλήρης ημερών, αν και ταλαιπωρήθηκε αρκετά στο τέλος. Λίγο πριν φύγει, βλέπαμε μαζί το Σπόρτινγκ – Ολυμπιακός, μέσα στο δωμάτιο του Νοσοκομείου. Με το οξυγόνο, τους ορούς, καθηλωμένος στο κρεβάτι, να έχει χάσει τις δυνάμεις του, με ελάχιστες κουβέντες να βγαίνουν από το στόμα του, αλλά… το μάτι του εκεί: στους παίκτες με τον δαφνοστεφανωμένο έφηβο. «Δύσκολα» μου είπε πριν ξεκινήσει ο αγώνας, με σχεδόν σβηστή φωνή. Όχι, το «δύσκολα» δεν ήταν για τον εαυτό του και την έκβαση της υγείας του, αλλά για την έκβαση του...\nΤίτλος: 8 ΔΕΚΕΜΒΡΙΟΥ 1987: ΕΞΑΡΑ ΑΠΟ ΠΑΟΚ ΣΤΙΣ ΣΕΡΡΕΣ, 3.000 ΓΑΥΡΟΙ ΣΤΟΥ ΡΕΝΤΗ\n30 χρόνια πίσω θα γυρίσουμε σήμερα. Δεκέμβριος του 1987 και οι Κοσκωτάδες, τα δύο αδέρφια Γιώργος και Σταύρος, βρίσκονται 20 μέρες στην ΠΑΕ Ολυμπιακός. Έχουν προλάβει να αγοράσουν κάποιους παίκτες, αλλά η ομάδα παραπαίει κι έπειτα από 9 παιχνίδια στο πρωτάθλημα βρίσκεται στις τελευταίες θέσεις του βαθμολογικού πίνακα, όπως έχουμε δει πριν από λίγες μέρες στην ανάρτηση που αφορούσε τον αγώνα με τον Ηρακλή στο ΟΑΚΑ. Για τη 10η αγωνιστική ο Ολυμπιακός καλείται να αντιμετωπίσει στις Σέρρες τον ΠΑΟΚ, τον κακό του δαίμονα, με την αρνητική παράδοση ετών στην έδρα της ομάδας της Θεσσαλονίκης....\nΤίτλος: ΤΖΑΒΕΛΛΑ ΠΟΥΣΤΑΡΑ ΠΟΤΕ ΣΤΟΝ ΠΕΙΡΑΙΑ\nΑπό το πρωτοσέλιδο του ''ΦΩΤΟΣ'' που θα κυκλοφορήσει στα περίπτερα σε λίγες ώρες. Στην Τουρκία, λέει, λένε ότι ο Τζαβέλλας θα άφηνε το ''βασιλικό'' συμβόλαιο που έχει με την Αλάνιασπορ, μόνο για τον Ολυμπιακό. Μην πει κάποιος εδώ ''έλα μωρέ, βλακείες του ΦΩΤΟΣ''. Οι φήμες υπάρχουν εδώ και μήνες. Μάλλον φτάσαμε στο ''παρά ένα'', όπου πετάγεται αυτό το θέμα για να ''κόψουν αντιδράσεις'' του κόσμου. Ε θα αντιδράσουμε. Η ''ΤΖΑΒΕΛΙΤΑ'' ΕΙΝΑΙ ΑΝΕΠΙΘΥΜΗΤΗ ΣΤΟΝ ΠΕΙΡΑΙΑ. Το γελοίο και άχρηστο βαζελάκι που λέγεται ΚαΤΑπίνο το ανεχτήκαμε, δίχως να...\nΤίτλος: ''ΤΙ ΠΡΑΓΜΑ ΕΙΝΑΙ ΑΥΤΟΙ ΟΙ ΦΙΛΑΘΛΟΙ ΤΟΥ ΟΛΥΜΠΙΑΚΟΥ'', ΔΕΚΕΜΒΡΙΟΣ 1987\nΝοέμβριος 1987. Μετά από 8 αγωνιστικές στο πρωτάθλημα ποδοσφαίρου της Α' Εθνικής στη χώρα μας, για τη σεζόν 1987-88, ο Ολυμπιακός βρίσκεται καθηλωμένος στην τελευταία θέση του βαθμολογικού πίνακα, δίχως νίκη. Ο πρόεδρος Σταύρος Νταϊφάς έχει ξεπουλήσει τους πάντες και τα πάντα, πριν πουλήσει και την ΠΑΕ στον οπαδό του ΠΑΟ Κοσκωτά. Έδρα του Θρύλου τότε το ΟΑΚΑ. Στα πλαίσια της 9ης αγωνιστικής, ο Ολυμπιακός υποδέχεται τον Ηρακλή στο Μαρούσι και χάνει ξανά, με σκορ 2-1. Βροχερή μέρα, ταλαιπωρία για τον κόσμο του ΟΛυμπιακού, εντός κι εκτός γηπέδου....


Ο ΛεΜπρόν συνεχίζει, εκεί που όλοι σταματούν | in.gr\nΟ ΛεΜπρόν Τζέιμς είναι πλέον 37 ετών και εξακολουθεί να παίζει σαν 20χρονος, ενώ βρίσκεται στο NBA από το 2003. Οι Λέικερς είναι σε κρίση, κι ο «Βασιλιάς» κάνει ό,τι μπορεί, παλεύοντας μόνος του.\n10 Ιανουαρίου 2022, 17:00\nΓια χρόνια στο NBA ο ΛεΜπρόν Τζέιμς ήταν το «απόλυτο αφεντικό» στην ανατολικη περιφέρεια. Όμως από την μετακόμισή του στους Λέικερς βλέπει τον ανταγωνισμό να αυξάνεται και την Δύση να είναι… άγρια.\nΑν και 37 ετών πλέον παλεύει μόνος να σώσει τη σεζόν των Λέικερς, με τον Άντονι Ντέιβις να είναι στα «πιτς» λόγω τραυματισμού. Παρά την ηλικία του τα πηγαίνει πάντως περίφημα ως τώρα, σε ατομικό επίπεδο.\nΠροσέχει το σώμα του όσο κανένας\nΞέρει ότι τα χρόνια που μπορεί ένας αθλητής να βρίσκεται στο παρκέ και πολύ περισσότερο να προσφέρει σε κορυφσίο επίπεδο, δεν είναι ανεξάντλητα, γι αυτό και φροντίζει να προσέχει το σώμα του όσο γίνεται περισσότερο.\nΚρυοθεραπείες. σάουνα και ό,τι υπάρχει που να μειώνει τη φθορά του σώματος το κάνει, δαπανώντας 1 εκατ. ετησίως γι’ αυτό τον σκοπό.\nΌλη αυτή προετοιμασία σε συνδυασμό με τη διαχείρηση που κάνει ο ίδιος εν ώρα αγώνα αποδίδουν το μάξιμουμ. Ξέρει πότε να καρφώσει, πότε να σηκωθεί για τάπα, πότε να παίξει με πλήρη ένταση στην άμυνα. Έτσι μπορεί να «γυρίζει τον διακόπτη» όταν πλησιάζουν τα playoffs, η περίοδος που το παιχνίδι γίνεται πιο physical.\nΕίναι εξαιρετικός στα κρίσιμα\nΓια πολλά χρόνια τον συνόδευε η λεζάντα του αποτυχημένου όταν η μπάλα «έκαιγε». Πλέον είναι ο παίκτης με τα περισσότερα νικητήρια buzzer beater, 11 τον αριθμό, αποδεικνύωντας τους πάντες λάθος και σε αυτόν τον χαρακτηρισμό.\nΈφτασε τους 36.000 πόντους και πλέον ο Καρλ Μαλόουν νιώθει «καυτή την ανάσα του» και βλέπει τη δεύτερη θέση στον πίνακα των σκόρερ όλων των εποχών να απειλείται άμεσα. Φέτος είναι ήδη δεύτερος σκόρερ στο πρωτάθλημα με 28.9 πόντους μέσο όρο, πίσω μόνο από τον Κέβιν Ντουράντ, που έχει 29.9.\nΌμως δεν είναι μόνο σκόρερ ο ΛεΜπρόν, αλλά και πασέρ, ο έβδομος κορυφαίος μάλιστα στο NBA από τα ξημερώματα, φτάνοντας τις 9.888 και ξεπερνώντας τον Όσκαρ Ρόμπερτσον.\nΠαρά τους τραυματισμούς που πέρασε πέρυσι κσι φέτος «σφίγγει τα δόντια», παίζοντας ακόμη και σέντερ. Τα κάνει όλα και συμφέρει, τη στιγμή που δεν σκέφτεται να αποσυρθεί, θέλοντας τουλάχιστον να παίξει μαζί με τον γιο του στο NBA και ποιος ξέρει πού θα σταματήσει. Οι Λέικερς είναι έβδομοι με ρεκόρ 21-20, κανείς όμως δεν μπορεί να του προσάψει τίποτα για υη σεζόν ως τώρα.\nΚοινοποίηση: Ο ΛεΜπρόν συνεχίζει, εκεί που όλοι σταματούν


SamosToday - Προβλήµατα κατολισθήσεων\nΛόγω των έντονων καιρικών φαινοµένων που έλαβαν χώρα στη νήσο Σάµο από τις πρώτες πρωινές ώρες υπήρξαν κατολισθήσεις στο επαρχιακό και στο εθνικό δίκτυο.\nΤα έντονα καιρικά φαινόµενα θα συνεχίσουν και αύριο σύµφωνα µε το έκτακτο δελτίο καιρού της Ε.Μ.Υ., για τον λόγο αυτό παρακαλούµε τους οδηγούς να είναι ιδιαίτερα προσεκτικοί και ν’ αποφεύγουν τις µετακινήσεις κατά την έξαρση των καιρικών φαινοµένων.\nΤα συνεργεία της Π.Ε. Σάµου έχουν αποκαταστήσει την βατότητα σε όλα τα σηµεία που δηµιουργήθηκαν κατολισθήσεις και θα είναι σε συνεχή επιφυλακή όσο συνεχίζετε η εξέλιξη των ακραίων καιρικών φαινοµένων.\nΠερισσότερα σε αυτή την κατηγορία: « Σημαντική επιδείνωση του καιρού τις επόμενες ημέρες προειδοποιεί το τμήμα πολιτικής προστασίας της ΠΕ Σάμου\tΕπιχειρησιακή άσκηση πεδίου για σεισμό (Ευπαλίνος 2017) στη Σάμο την Τετάρτη 15 Μαρτίου 2017 »


Πήρε φωτιά το iPhone 6 μέσα στην τσέπη του! - Ειδήσεις - Νέα Κρήτη\nΤώρα διαβάζετε: Πήρε φωτιά το iPhone 6 μέσα στην τσέπη του!\nΠήρε φωτιά το iPhone 6 μέσα στην τσέπη του!\nΈνας άνδρας από την Αυστραλία έκανε έκκληση στην Apple να προειδοποιήσει το κοινό σχετικά με τους κινδύνους που πιθανόν αποτελούν για την ανθρώπινη υγεία οι μπαταρίες των κινητών τηλεφώνων, μετά από εγκαύματα που υπέστη ο ίδιος όταν το iPhone του έπιασε φωτιά.\nΟ Γκάρεθ Κλίαρ, 36 ετών, δήλωσε στις τοπικές εφημερίδες ότι το iPhone 6, το οποίο κουβαλούσε επάνω του την ώρα που έκανε ποδηλασία ανεφλέγη όταν αυτός, κάνοντας μια λάθος κίνηση, έπεσε από το ποδήλατό του. Το αποτέλεσμα ήταν να υποστεί εγκαύματα.\nΣυγκεκριμένα, ο Κλίαρ είχε το κινητό του τηλέφωνο στην πίσω τσέπη του κοντού παντελονιού του όταν έπεσε από το ποδήλατο.\n«Είδα καπνό να βγαίνει από την πίσω τσέπη μου και ξαφνικά ένιωσα έναν οξύ πόνο στο πάνω μέρος του δεξιού μου ποδιού», δήλωσε ο ίδιος στην εφημερίδα Sydney Morning Herald.\n«Μπορούσα να το δω να λιώνει μέσα από το σορτσάκι μου. Θυμάμαι ότι κοίταξα το πόδι μου όπου φαινόταν μια μαυρίλα σε όλο το μήκος του και ήταν έντονη η μυρωδιά του φωσφόρου».\nΑξίζει να σημειωθεί ότι αυτό το περιστατικό δεν αποτελεί έκπληξη καθώς έχει αποδειχτεί ότι οι μπαταρίες ιόντων λιθίου είναι πιθανόν να πιάσουν φωτιά σε περίπτωση σύγκρουσης.\nΟ Κλίαρ δήλωσε ότι, μετά την ιατρική διάγνωση, θα χρειαστεί να υποβληθεί σε πλαστική χειρουργική επέμβαση, ενώ ευελπιστεί ότι η Apple θα δραστηριοποιηθεί προκειμένου να προειδοποιήσει το κοινό για τους κινδύνους.


Ο παρών οδηγός αφορά το δικαίωμά σας για προστασία από τις διακρίσεις βάσει του δικαίου της Ευρωπαϊκής Ένωσης (ΕΕ). - PDF ΔΩΡΕΑΝ Λήψη\nDownload "Ο παρών οδηγός αφορά το δικαίωμά σας για προστασία από τις διακρίσεις βάσει του δικαίου της Ευρωπαϊκής Ένωσης (ΕΕ)."\n4 Ο παρών οδηγός αφορά το δικαίωμά σας για προστασία από τις διακρίσεις βάσει του δικαίου της Ευρωπαϊκής Ένωσης (ΕΕ). Επεξηγεί ποια είναι ακριβώς τα δικαιώματά σας 1 και διευκρινίζει τι πρέπει να κάνετε εάν θεωρείτε ότι έχετε υποστεί διακρίσεις. Η απαγόρευση των διακρίσεων αποτελεί θεμελιώδη αρχή της Ευρωπαϊκής Ένωσης. Η ΕΕ εκδίδει νομοθεσία για την καταπολέμηση των διακρίσεων λόγω φύλου, φυλετικής ή εθνοτικής καταγωγής, θρησκευτικών ή άλλων πεποιθήσεων, αναπηρίας, ηλικίας ή σεξουαλικού προσανατολισμού. Η εν λόγω νομοθεσία δεν απαγορεύει τις διακρίσεις σε όλες τις πτυχές του βίου αλλά σε σειρά συγκεκριμένων βασικών τομέων, όπως η απασχόληση. Τα κράτη μέλη της ΕΕ έχουν την υποχρέωση να μεταφέρουν το δίκαιο της ΕΕ στην εθνική τους νομοθεσία και να το εφαρμόζουν με ορθό τρόπο. Οι διακρίσεις λόγω ιθαγένειας απαγορεύονται επίσης βάσει του δικαίου της ΕΕ, αλλά δεν καλύπτονται στο παρόν φυλλάδιο. Για περισσότερες πληροφορίες σχετικά με τα δικαιώματά σας, ανατρέξτε στη δικτυακή πύλη Η Ευρώπη σου: Στον παρόντα οδηγό περιγράφονται τα δικαιώματά σας βάσει του δικαίου της ΕΕ, στο οποίο προβλέπεται μόνο το ελάχιστο επίπεδο προστασίας. Τα περισσότερα κράτη μέλη παρέχουν ευρύτερη προστασία από τις διακρίσεις βάσει της εθνικής νομοθεσίας. Για περισσότερες πληροφορίες, ανατρέξτε στην ενότητα «Χρήσιμοι σύνδεσμοι» που ακολουθεί. 1 Οι παρούσες οδηγίες βασίζονται εν μέρει στον αναλυτικό οδηγό με τίτλο: «How to Present a Discrimination Claim: Handbook on seeking remedies under the EU Non discrimination Directives» (Πώς να υποβάλετε καταγγελία για διακρίσεις: Οδηγός αναζήτησης ένδικων μέσων βάσει των οδηγιών της ΕΕ για την καταπολέμηση των διακρίσεων), Ιούλιος 2011, ο οποίος καταρτίστηκε για την Επιτροπή από τη Lilla Farkas, μέλος του Ευρωπαϊκού Δικτύου Νομικών Εμπειρογνωμόνων στον τομέα καταπολέμησης των διακρίσεων, και διατίθεται στη διεύθυνση:\n5 1. Ποια είναι τα δικαιώματά σας; 1. Ποιοι νόμοι της ΕΕ σάς παρέχουν προστασία από διακρίσεις; Λόγοι διακρίσεων Φυλετική ή εθνοτική καταγωγή Θρησκευτικές ή άλλες πεποιθήσεις, αναπηρία, ηλικία ή σεξουαλικός προσανατολισμός Φύλο συμπεριλαμβανομένης της εγκυμοσύνης και της μητρότητας συμπεριλαμβανομένων των διακρίσεων λόγω επαναπροσδιορισμού φύλου Νομοθεσία της ΕΕ Οδηγία 2000/43/ΕΚ για τη φυλετική ισότητα Οδηγία 2000/78/ΕΚ για την ίση μεταχείριση στην απασχόληση Οδηγία 2006/54/ΕΚ για την ισότητα μεταξύ των φύλων (όσον αφορά την απασχόληση) Οδηγία 2004/113/ΕΚ για την ισότητα μεταξύ των φύλων (όσον αφορά τα αγαθά και τις υπηρεσίες) Οδηγία 79/7/ΕΟΚ για την ισότητα μεταξύ των φύλων (όσον αφορά την κοινωνική ασφάλιση) 2. Τι μπορώ να κάνω σε περίπτωση που υποστώ διακρίσεις για άλλους λόγους; Μπορεί και σε αυτή την περίπτωση να δικαιούστε προστασία από διακρίσεις που εισάγονται για άλλους λόγους βάσει του εθνικού δικαίου. Ελέγξτε αν το εθνικό δίκαιο στο κράτος μέλος σας παρέχει προστασία στην περίπτωση που σας αφορά. Η νομική προστασία στο πλαίσιο του εθνικού δικαίου μπορεί να περιλαμβάνει διακρίσεις λόγω πολιτικών πεποιθήσεων, οικογενειακής κατάστασης, γέννησης, κοινωνικής προέλευσης, περιουσίας, υγείας ή φυσικών χαρακτηριστικών. Ο Χάρτης των Θεμελιωδών Δικαιωμάτων της Ευρωπαϊκής Ένωσης απαγορεύει επίσης τις διακρίσεις για λόγους όπως η κοινωνική προέλευση, η γλώσσα, πολιτικές ή άλλες πεποιθήσεις, η περιουσία και η γέννηση. Ωστόσο, αυτό ισχύει για τα κράτη μέλη της ΕΕ μόνον όταν εφαρμόζουν το δίκαιο της Ένωσης. Ιθαγένεια: οι πολίτες της ΕΕ και τα μέλη των οικογενειών τους προστατεύονται επίσης από διακρίσεις λόγω ιθαγένειας εντός του πεδίου εφαρμογής του δικαίου της ΕΕ. Το δικαίωμα υπηκόων τρίτων χωρών στην ίση μεταχείριση προστατεύεται βάσει συγκεκριμένων όρων δυνάμει της οδηγίας 2003/109/ΕΚ (επί μακρόν διαμένοντες) και ορισμένων άλλων οδηγιών. 5\n6 3. Βάσει του δικαίου της ΕΕ σε ποιες καταστάσεις στη ζωή μου προστατεύομαι από τις διακρίσεις; Η προστασία που παρέχεται βάσει του δικαίου της ΕΕ καλύπτει διάφορους τομείς ανάλογα με τους λόγους των διακρίσεων. Λόγοι διακρίσεων Φυλετική ή εθνοτική καταγωγή Φύλο Θρησκευτικές ή άλλες πεποιθήσεις, αναπηρία, ηλικία, σεξουαλικός προσανατολισμός Τομείς στους οποίους προστατεύεστε βάσει του δικαίου της ΕΕ Πρόσβαση στην απασχόληση (πρόσληψη) Συνθήκες εργασίας, συμπεριλαμβανομένων των όρων αμοιβής και απόλυσης Επαγγελματικές συντάξεις Επαγγελματική κατάρτιση Πρόσβαση σε αυτοαπασχόληση / άλλες μορφές απασχόλησης Κοινωνική προστασία (συμπεριλαμβανομένης της κοινωνικής ασφάλισης και της υγειονομικής περίθαλψης) Εκπαίδευση Πρόσβαση και παροχή αγαθών και υπηρεσιών, συμπεριλαμβανομένης της στέγασης Πρόσβαση στην απασχόληση (πρόσληψη) Συνθήκες εργασίας, συμπεριλαμβανομένων των όρων αμοιβής και απόλυσης Επαγγελματικές συντάξεις Επαγγελματική κατάρτιση Πρόσβαση σε αυτοαπασχόληση / άλλες μορφές απασχόλησης Κοινωνική ασφάλιση Πρόσβαση και παροχή αγαθών και υπηρεσιών Πρόσβαση στην απασχόληση (πρόσληψη) Συνθήκες εργασίας, συμπεριλαμβανομένων των όρων αμοιβής και απόλυσης Επαγγελματικές συντάξεις Επαγγελματική κατάρτιση Πρόσβαση σε αυτοαπασχόληση / άλλες μορφές απασχόλησης 6\n7 Πολλά κράτη μέλη παρέχουν ευρύτερη προστασία στο πλαίσιο του εθνικού τους δικαίου και απαγορεύουν επίσης τις διακρίσεις λόγω θρησκευτικών ή άλλων πεποιθήσεων, αναπηρίας, ηλικίας ή σεξουαλικού προσανατολισμού σε τομείς όπως τα αγαθά και οι υπηρεσίες. Γνωρίστε τα δικαιώματά σας στην εργασία Προστατεύεστε από τις διακρίσεις σε όλους τους τομείς του επαγγελματικού σας βίου, ήδη από το στάδιο υποβολής αίτησης για εργασία. Κατά την υποβολή αίτησης για μια θέση εργασίας, κανείς δεν πρέπει να αποκλείεται λόγω φύλου, ηλικίας, φυλετικής καταγωγής ή άλλων χαρακτηριστικών που προστατεύονται. Δικαιούστε ισότιμη μεταχείριση σε τομείς όπως η πρόσληψη, οι συνθήκες εργασίας, η προαγωγή, η αμοιβή, η πρόσβαση στην επαγγελματική κατάρτιση, οι επαγγελματικές συντάξεις και η απόλυση. Για παράδειγμα, ένας εργοδότης απαγορεύεται να απολύσει εργαζόμενη επειδή είναι έγκυος ή να καταβάλλει στους άνδρες υψηλότερη αμοιβή από ό,τι στις γυναίκες για την ίδια εργασία ή για εργασία ίσης αξίας. Γνωρίστε τα δικαιώματά σας όταν αγοράζετε ή πωλείτε αγαθά ή υπηρεσίες Οι διακρίσεις λόγω φυλετικής ή εθνοτικής καταγωγής και λόγω φύλου απαγορεύονται κατά την παροχή υπηρεσιών στο κοινό, είτε πρόκειται για τον δημόσιο είτε για τον ιδιωτικό τομέα. Δεν επιτρέπεται να σας απαγορευτεί η πρόσβαση σε εστιατόριο, μπαρ, γυμναστήριο, ξενοδοχείο κ.λπ. λόγω φύλου ή φυλετικής ή εθνοτικής καταγωγής και δεν επιτρέπεται να σας ζητηθεί να καταβάλετε υψηλότερο τίμημα για ορισμένες υπηρεσίες αποκλειστικά λόγω του φύλου σας (π.χ. σε υπηρεσίες κομμωτηρίου και ασφαλιστικές υπηρεσίες). Δεν εμπίπτουν όλες οι δραστηριότητες στις οδηγίες της ΕΕ περί ισότητας. Για παράδειγμα, ορισμένες δραστηριότητες δημόσιων αρχών (π.χ. της αστυνομίας) δεν συνιστούν «υπηρεσίες» βάσει του δικαίου της ΕΕ και, συνεπώς, η νομοθεσία της ΕΕ κατά των διακρίσεων δεν ισχύει για αυτές. Υπηρεσίες που δεν «παρέχονται στο κοινό» εξαιρούνται επίσης (π.χ. μια ηλικιωμένη γυναίκα που επιθυμεί να ενοικιάσει δωμάτιο στην κατοικία της μπορεί να αναζητήσει ενοικιαστή στον περιορισμένο κύκλο της οικογένειας και των γνωριμιών της ή να περιορίσει την επιλογή της σε ένα μόνο φύλο). 7\n8 4. Ποια είδη διακρίσεων απαγορεύονται; Διάφορες μορφές διακρίσεων, συμπεριλαμβανομένων των άμεσων και έμμεσων διακρίσεων, της παρενόχλησης, της σεξουαλικής παρενόχλησης, της θυματοποίησης και της εντολής για διακριτική μεταχείριση απαγορεύονται βάσει του δικαίου της ΕΕ. Άμεσες διακρίσεις σημειώνονται στην περίπτωση που ένα πρόσωπο τυγχάνει διαφορετικής και δυσμενέστερης σε σχέση με άλλους μεταχείρισης για έναν από τους λόγους που καλύπτονται από το δίκαιο της ΕΕ. Οι ακόλουθες καταστάσεις αποτελούν παραδείγματα διακρίσεων: άρνηση πρόσληψής σας, επειδή είστε μουσουλμάνος, εβραίος, μαύρος, άνδρας ή έχετε ηλικία άνω των 35 ετών άρνηση εγγραφής του παιδιού σας σε σχολείο, επειδή είστε Ρομά απόλυση, στην περίπτωση που ο εργοδότης, επειδή αντιμετωπίζει οικονομικές δυσκολίες και πρέπει να μειώσει τον αριθμό των μελών του προσωπικού του, επιλέγει μόνον άτομα ηλικίας άνω των 50 ετών άρνηση κτηματομεσίτη να σας μισθώσει κατοικία λόγω του χρώματος του δέρματος ή του φύλου σας. Έμμεσες διακρίσεις σημειώνονται όταν μια πρακτική, μια πολιτική ή ένας κανόνας που ισχύει για όλους έχει δυσμενέστερες επιπτώσεις για ορισμένους ανθρώπους σε σύγκριση με άλλους. Ορισμένα μέτρα μπορεί εκ πρώτης όψεως να δείχνουν ουδέτερα αλλά, εντούτοις, να εισάγουν διακρίσεις για μια συγκεκριμένη ομάδα ανθρώπων. Για παράδειγμα: η απαίτηση να είναι σε θέση οι εργαζόμενοι σε ένα σούπερ μάρκετ ή συνεδριακό κέντρο να ασκούν τα καθήκοντά τους όρθιοι θα μπορούσε αδίκως να αποκλείει ορισμένους αιτούντες με αναπηρία. Ορισμένοι ενδυματολογικοί κώδικες θα μπορούσαν να αποκλείουν αιτούντες από εθνοτικές μειονότητες ή θρησκευτικές ομάδες. Ορισμένες σωματικές απαιτήσεις θα μπορούσαν να αποκλείουν τις γυναίκες, τους ηλικιωμένους ή τους αιτούντες με αναπηρία. Δεν έχει σημασία αν η διάκριση είναι σκόπιμη ή όχι. Τα στατιστικά στοιχεία μπορεί να αποδειχτούν χρήσιμα για την απόδειξη των έμμεσων διακρίσεων. Για παράδειγμα, τυχόν κανόνες που δεν είναι ευνοϊκοί για τους εργαζομένους μερικής απασχόλησης μπορούν να εισάγουν έμμεσες διακρίσεις σε βάρος των γυναικών, δεδομένου ότι περισσότερες γυναίκες από ό,τι άνδρες τείνουν να εργάζονται με καθεστώς μερικής απασχόλησης. Οι έμμεσες διακρίσεις μπορεί να είναι αιτιολογημένες σε ορισμένες περιπτώσεις. Εάν: η πρακτική, η πολιτική ή ο κανόνας βασίζεται σε εύλογο λόγο ή στόχο, και τα μέσα για την επίτευξη του στόχου αυτού είναι κατάλληλα και αναγκαία. Αυτό καλείται «αντικειμενική αιτιολόγηση» και αξιολογείται για κάθε περίπτωση χωριστά. Η παρενόχληση είναι ανεπιθύμητη συμπεριφορά που προσβάλλει την αξιοπρέπεια ενός προσώπου ή δημιουργεί ένα εκφοβιστικό, εχθρικό, ταπεινωτικό, εξευτελιστικό ή προσβλητικό περιβάλλον. Για παράδειγμα, εάν είστε ομοφυλόφιλος και ο προϊστάμενος και οι συνάδελφοί σας λένε συχνά ομοφοβικά ανέκδοτα και ανταλλάσσουν ομοφοβικά ηλεκτρονικά μηνύματα, αυτό θα μπορούσε να αποτελεί παρενόχληση και συνεπώς διάκριση. Η σεξουαλική παρενόχληση είναι ανεπιθύμητη σωματική, λεκτική ή μη λεκτική συμπεριφορά σεξουαλικής φύσης που προσβάλλει την αξιοπρέπεια ενός ατόμου ή δημιουργεί ένα εκφοβιστικό, εχθρικό, ταπεινωτικό, εξευτελιστικό ή προσβλητικό περιβάλλον. Για παράδειγμα, εάν ο προϊστάμενός σας ή ένας από τους συναδέλφους σας σας ασκεί σωματική παρενόχληση, σας δείχνει εικόνες ή φωτογραφίες σεξουαλικής φύσης ή σας στέλνει σεξουαλικά ή ανάρμοστα ηλεκτρονικά μηνύματα ή γραπτά μηνύματα. 8\n9 Θυματοποίηση σημειώνεται όταν κάποιος σας μεταχειρίζεται άσχημα επειδή καταγγείλατε ή βοηθήσατε κάποιον άλλο να καταγγείλει διάκριση. Για παράδειγμα, εάν απολυθείτε ή δεν λάβετε προαγωγή επειδή υποβάλατε καταγγελία κατά του προϊσταμένου σας για διακρίσεις ή καταθέσατε ως μάρτυρας σε υπόθεση διακρίσεων, αυτό συνιστά θυματοποίηση. Η εντολή για διακριτική μεταχείριση αποτελεί επίσης μορφή διακρίσεων. Για παράδειγμα, ο ιδιοκτήτης νυχτερινού κέντρου που δίνει εντολή στα μέλη του προσωπικού του να αρνούνται την είσοδο σε άτομα μιας συγκεκριμένης φυλετικής ή εθνοτικής ομάδας, ή εργοδότης που ζητεί από εταιρεία προσωρινής απασχόλησης να στέλνει μόνο γυναίκες ηλικίας κάτω των 30 ετών. 5. Υπάρχουν καταστάσεις στις οποίες επιτρέπεται διαφορετική αντιμετώπιση ως προς τους «προστατευόμενους» λόγους; Ναι, το δίκαιο της ΕΕ προβλέπει ορισμένες εξαιρέσεις από τη γενική απαγόρευση. Στον τομέα της απασχόλησης ισχύει γενική εξαίρεση σε περίπτωση που για μια ορισμένη επαγγελματική δραστηριότητα είναι αναγκαία μια συγκεκριμένη απαίτηση. Για παράδειγμα, ο υπεύθυνος κάστινγκ μπορεί για έναν ρόλο σε μια ταινία να θέλει έναν ηθοποιό συγκεκριμένης φυλετικής καταγωγής. Ομοίως, μπορεί να απαιτηθεί από τους ιερείς να ασπάζονται την πίστη των θρησκευτικών τους κοινοτήτων. Ωστόσο, η εξαίρεση αυτή δεν επιτρέπει στις εκκλησίες ή σε άλλες θρησκευτικές οργανώσεις να επιβάλλουν θρησκευτικής φύσεως απαιτήσεις για την πρόσληψη ατόμων των οποίων οι θρησκευτικές ή άλλες πεποιθήσεις δεν είναι άμεσα συναφείς με τις δραστηριότητές τους (όπως καθαριστές ή κηπουροί). Η παροχή αγαθών και υπηρεσιών αποκλειστικά ή κατά κύριο λόγο σε άτομα του ενός φύλου επιτρέπεται επίσης υπό όρους. Για παράδειγμα, οι κλινικές μπορούν να παρέχουν ορισμένες υπηρεσίες αποκλειστικά σε εγκύους. Τα κράτη μέλη της ΕΕ μπορούν επίσης να επιτρέπουν τη διαφορετική μεταχείριση λόγω ηλικίας, εάν αυτό είναι κατάλληλο και αναγκαίο για την επίτευξη εύλογων στόχων που άπτονται της απασχόλησης και της αγοράς εργασίας. Για παράδειγμα, βάσει ορισμένων όρων, τα κράτη μέλη μπορούν να επιτρέπουν τη λήξη σύμβασης εργασίας μόλις οι εργαζόμενοι φτάσουν σε μια συγκεκριμένη ηλικία ιδίως αν έχουν ήδη θεμελιώσει συνταξιοδοτικό δικαίωμα. Το δίκαιο της ΕΕ επιτρέπει επίσης στα κράτη μέλη να θεσπίζουν κανόνες ή πολιτικές που αποτρέπουν ή αντισταθμίζουν τυχόν μειονεκτήματα που αντιμετωπίζει μια συγκεκριμένη ομάδα. Αυτό είναι γνωστό ως «θετική δράση». Για παράδειγμα, είναι δυνατόν να τίθενται στόχοι για τους εργοδότες σχετικά με την απασχόληση ατόμων με αναπηρία ή την ύπαρξη περισσότερων γυναικών σε διευθυντικές θέσεις, εάν υποεκπροσωπούνται μεταξύ των διευθυντικών στελεχών. Τα περισσότερα κράτη μέλη διαθέτουν ειδικούς κανόνες όσον αφορά τις ένοπλες δυνάμεις ούτως ώστε να επιτρέπεται διαφορετική μεταχείριση λόγω ηλικίας και αναπηρίας. 9\n10 6. Είναι όλοι στην ΕΕ υποχρεωμένοι να σέβονται την απαγόρευση των διακρίσεων; Ναι. Ιδιώτες, εταιρείες όλων των μεγεθών (συμπεριλαμβανομένων ΜΜΕ), ενώσεις, τοπικές αρχές, η κυβέρνηση και κάθε άλλος οργανισμός τόσο στον δημόσιο όσο και στον ιδιωτικό τομέα πρέπει να συμμορφώνονται με την απαγόρευση των διακρίσεων. 7. Προστατεύονται όλοι στην ΕΕ από τις διακρίσεις; Ναι. Η νομοθεσία της ΕΕ για την καταπολέμηση των διακρίσεων προστατεύει τους πάντες στην ΕΕ, όχι μόνο τους πολίτες της. Ωστόσο, καλύπτει μόνο τις διακρίσεις λόγω φυλετικής ή εθνοτικής καταγωγής, φύλου, θρησκευτικών ή άλλων πεποιθήσεων, αναπηρίας, ηλικίας ή σεξουαλικού προσανατολισμού. Για παράδειγμα, οι μετανάστες από τρίτες χώρες δεν πρέπει να υφίστανται διακρίσεις λόγω της εθνοτικής τους καταγωγής, της ηλικίας ή του φύλου τους στον χώρο εργασίας. Η νομοθεσία δεν καλύπτει διαφορές ως προς τη μεταχείριση που απορρέουν από το γεγονός ότι κάποιος δεν είναι πολίτης της ΕΕ, για παράδειγμα διαφορετικούς κανόνες όσον αφορά την είσοδο και τη διαμονή σε χώρα της ΕΕ. 8. Η προστασία που μου παρέχεται βασίζεται μόνο στα δικά μου χαρακτηριστικά; Όχι, προστατεύεστε επίσης από διακρίσεις λόγω σχέσης. Αυτό περιλαμβάνει μια κατάσταση κατά την οποία αντιμετωπίζετε κακή μεταχείριση λόγω της σχέσης σας με κάποιον άλλο. Για παράδειγμα, αν πέσετε θύμα διάκρισης ή παρενόχλησης στον χώρο εργασίας επειδή χρειάζεστε περισσότερες ημέρες άδειας για να φροντίσετε το παιδί σας που πάσχει από αναπηρία. Απαγορεύονται επίσης οι διακρίσεις βάσει υποθέσεων ή αντιλήψεων. Για παράδειγμα, εάν δεν σας προσφέρουν μια θέση εργασίας επειδή ο εργοδότης σας θεωρεί εσφαλμένα ότι είστε ομοφυλόφιλος ή μουσουλμάνος. 9. Τι συμβαίνει σε περίπτωση που είμαι άτομο με αναπηρία και ο εργοδότης μου πρέπει να προβεί σε αλλαγές στον χώρο εργασίας ώστε να είμαι σε θέση να εργαστώ; Εάν είστε άτομο με αναπηρία, ο εργοδότης ή ο μελλοντικός εργοδότης σας πρέπει να προβεί σε εύλογες αλλαγές στον χώρο εργασίας σας ώστε να μπορέσετε να εκτελέσετε την εργασία σας. Με τον όρο «εύλογες» νοείται, για παράδειγμα, ότι οι αλλαγές δεν θα πρέπει να είναι υπερβολικά δαπανηρές σε σχέση με το μέγεθος της επιχείρησης, ούτε να παραβιάζουν τους κανόνες υγείας και ασφάλειας στον χώρο εργασίας. Αρχικά, θα πρέπει να συζητήσετε τις ανάγκες σας με τον εργοδότη σας, ο οποίος μπορεί να μην γνωρίζει καν τις υποχρεώσεις του. Το κατά πόσον ορισμένες αλλαγές είναι εύλογες συνιστά απόφαση που μπορεί να λαμβάνεται μόνο κατά περίπτωση. Μπορείτε επίσης να εξετάσετε το ενδεχόμενο να επικοινωνήσετε με οργάνωση που προάγει τα δικαιώματα των ατόμων με αναπηρία για περαιτέρω συμβουλές και στήριξη. 10\n11 Μάθετε τα δικαιώματά σας δικαίωμα σε εύλογη προσαρμογή στην απασχόληση Οι εύλογες προσαρμογές στον χώρο εργασίας ούτως ώστε να καλυφθούν οι ανάγκες σας ως εργαζομένου με αναπηρία θα μπορούσαν να περιλαμβάνουν την εξασφάλιση ειδικού χώρου στάθμευσης, προσβάσιμου χώρου εργασίας ή ειδικά προσαρμοσμένου εξοπλισμού. Οι αλλαγές αυτές δεν είναι απαραίτητο να είναι υλικές. Εξαρτώνται από τις ανάγκες σας και μπορεί να αφορούν τις ώρες εργασίας ή τον τρόπο με τον οποίο εκτελούνται τα καθήκοντά σας. Η αίτησή σας για πρόσληψη δεν επιτρέπεται να απορριφθεί με την αιτιολογία ότι ο εργοδότης σας θα πρέπει να προβεί σε εύλογες προσαρμογές ώστε να μπορέσετε να εκτελέσετε την εργασία σας. 11\n12 2. Με ποιον τρόπο μπορείτε να διεκδικήσετε τα δικαιώματά σας; 10. Ποιος μπορεί να με βοηθήσει εάν αντιμετωπίζω διακρίσεις; Εάν γνωρίζετε ή υποπτεύεστε ότι έχετε υποστεί διάκριση, μπορείτε να αναζητήσετε συμβουλές και βοήθεια από οργανισμούς, όπως φορείς ισότητας, συνδικαλιστικές ενώσεις ή ΜΚΟ. Τα κράτη μέλη είναι αρμόδια για την εφαρμογή του δικαίου της ΕΕ και την ορθή επιβολή του. Πρέπει να εγγυώνται τα δικαιώματά σας βάσει του δικαίου της ΕΕ σε εθνικό επίπεδο. Το δίκαιο της ΕΕ απαιτεί από τα κράτη μέλη τη σύσταση εθνικών φορέων ισότητας για την προώθηση της ίσης μεταχείρισης ανεξαρτήτως φυλετικής ή εθνοτικής καταγωγής και φύλου. Οι εν λόγω φορείς παρέχουν ανεξάρτητη βοήθεια στα θύματα διακρίσεων. Στην πράξη, στα περισσότερα κράτη μέλη οι εθνικοί φορείς ισότητας καλύπτουν επίσης τις θρησκευτικές ή άλλες πεποιθήσεις, την αναπηρία, την ηλικία και τον σεξουαλικό προσανατολισμό βάσει του εθνικού δικαίου. Σε πολλές περιπτώσεις καλύπτουν επίσης την ιθαγένεια, τη γλώσσα ή τα πολιτικά φρονήματα. Ορισμένοι εθνικοί φορείς ισότητας μπορούν επίσης να σας παράσχουν χρήσιμες πληροφορίες, ενώ άλλοι μπορούν να σας βοηθήσουν να υποβάλετε καταγγελία ή ακόμη και να εξετάσουν οι ίδιοι την υπόθεσή σας. Μπορείτε να συμβουλευτείτε τον δικτυακό τόπο του φορέα ισότητας της χώρας σας που περιλαμβάνεται στην ενότητα «Χρήσιμοι σύνδεσμοι» κατωτέρω. Οι εν λόγω δικτυακοί τόποι παρέχουν περισσότερες πληροφορίες, συμπεριλαμβανομένων αναλυτικών στοιχείων σχετικά με τη βοήθεια που προσφέρουν. Σε πολλά κράτη μέλη, συνδικαλιστικές ενώσεις και μη κυβερνητικές οργανώσεις παρέχουν πληροφορίες και βοήθεια σε θύματα διακρίσεων. Βάσει του δικαίου της ΕΕ, οι οργανώσεις που έχουν έννομο συμφέρον στον τομέα της ισότητας έχουν δικαίωμα να παρέχουν στήριξη στα θύματα σε υποθέσεις διακρίσεων και σε πολλά κράτη μέλη μπορούν να υποβάλουν καταγγελίες εξ ονόματος ιδιώτη ή για τη στήριξή του. 11. Εάν πέσω θύμα διάκρισης, πρέπει να το καταγγείλω; Ναι. Μόνον εάν υποβάλετε καταγγελία θα μπορέσετε να λάβετε αποζημίωση ή δήλωση ότι υπήρξατε θύμα διάκρισης. Θα πρέπει να γνωρίζετε ότι πολλά κράτη μέλη διαθέτουν σαφή χρονικά όρια για την υποβολή καταγγελίας για διακρίσεις. Η υποβολή καταγγελίας θα βοηθήσει επίσης και άλλους αυξάνοντας την ευαισθητοποίηση όσον αφορά τις διακρίσεις και μεταβάλλοντας συμπεριφορές. Για να υπάρξει πραγματική αλλαγή συχνά απαιτείται μεγάλος αριθμός υποθέσεων. 12\n13 12. Ποιος χειρίζεται την καταγγελία μου; Αυτό εξαρτάται από το εθνικό δίκαιο του κράτους μέλους όπου υποβάλλετε την καταγγελία σας. Για περισσότερες πληροφορίες σχετικά με τη διαδικασία υποβολής καταγγελιών, συμβουλευθείτε τις εθνικές συμβουλευτικές υπηρεσίες (βλέπε ερώτηση 10). 13. Πώς υποβάλλω καταγγελία εάν η χώρα μου δεν συμμορφώνεται με το δίκαιο της ΕΕ; Εάν καταγγείλετε στην Ευρωπαϊκή Επιτροπή ότι ένα κράτος μέλος δεν συμμορφώνεται με το δίκαιο της ΕΕ, η Ευρωπαϊκή Επιτροπή θα εξετάσει αν από την καταγγελία σας προκύπτει ότι το κράτος μέλος δεν εφαρμόζει ορθώς το δίκαιο της ΕΕ στο εθνικό του δίκαιο. Εάν η Ευρωπαϊκή Επιτροπή κρίνει ότι ένα κράτος μέλος παραβιάζει το δίκαιο της ΕΕ, μπορεί να αποφασίσει να κινηθεί νομικά κατά του εν λόγω κράτους μέλους παραπέμποντάς το στο Δικαστήριο της ΕΕ. Ωστόσο, η Ευρωπαϊκή Επιτροπή δεν μπορεί να παρεμβαίνει σε μεμονωμένες υποθέσεις μεταξύ θυμάτων διακρίσεων και των εργοδοτών τους, παρόχων υπηρεσιών ή δημόσιων αρχών. Η Ευρωπαϊκή Επιτροπή δεν μπορεί να εκδώσει δήλωση ότι σημειώθηκε διάκριση και δεν μπορεί να δώσει εντολή σε κράτος μέλος, εταιρεία ή ιδιώτη να σας αποζημιώσει. Η καταγγελία προς την Ευρωπαϊκή Επιτροπή δεν υποκαθιστά την άσκηση των δικαιωμάτων σας μέσω εθνικών αρχών και δικαστηρίων. 14. Πώς αποδεικνύω ότι έπεσα θύμα διακρίσεων; Εάν έχετε λόγο να θεωρείτε ότι έχετε τύχει διαφορετικής μεταχείρισης λόγω της αναπηρίας, της ηλικίας, της εθνοτικής ή φυλετικής καταγωγής, των θρησκευτικών ή άλλων πεποιθήσεών σας, του σεξουαλικού προσανατολισμού ή του φύλου σας, θα πρέπει να συγκεντρώσετε όλα τα στοιχεία που μπορείτε να βρείτε για να υποστηρίξετε τον ισχυρισμό σας, π.χ. επιστολές, ηλεκτρονικά μηνύματα και άλλα έγγραφα. Θα ήταν σκόπιμο να τηρείτε αρχείο των σχετικών συζητήσεων ή συμβάντων και να ελέγξετε με ποιον τρόπο μπορείτε να αποκτήσετε πρόσβαση σε έγγραφα που ενδέχεται να χρειάζεστε αλλά δεν διαθέτετε. Για παράδειγμα, εάν η καταγγελία σας αφορά το γεγονός ότι επρόκειτο να σας προσφερθεί μια θέση εργασίας ή έστω συνέντευξη για τη θέση αυτή αλλά ότι αυτό δεν συνέβη λόγω του φύλου, της ηλικίας, της αναπηρίας, του σεξουαλικού προσανατολισμού, της θρησκείας ή της φυλετικής ή εθνοτικής σας καταγωγής, είναι ενδεχομένως χρήσιμο να διαθέτετε πληροφορίες από τον εργοδότη σχετικά με τα κριτήρια που εφαρμόζει κατά την επιλογή των υποψηφίων. Ο εθνικός φορέας ισότητας της χώρας σας μπορεί να είναι σε θέση να σας βοηθήσει να λάβετε αυτές τις πληροφορίες ή ενδέχεται να υπάρχουν διαδικασίες τις οποίες πρέπει να ακολουθήσετε προκειμένου να τις λάβετε. Θα πρέπει να αναζητήσετε συμβουλές από τον εθνικό φορέα ισότητας της χώρας σας ή από συνδικαλιστική ένωση ή μη κυβερνητική οργάνωση σχετικά με τους τρόπους με τους οποίους μπορείτε να αποδείξετε τον ισχυρισμό σας. 13\n14 Κατά την υποβολή καταγγελίας για διάκριση πρέπει να αποδείξετε ότι έχετε υποστεί άδικη μεταχείριση και ότι ο λόγος για αυτό είναι το φύλο, η ηλικία, η αναπηρία, ο σεξουαλικός προσανατολισμός, η θρησκεία ή η φυλετική ή εθνοτική καταγωγή σας. Πρέπει απλώς να αποδείξετε ότι σημειώθηκαν πραγματικά περιστατικά από τα οποία τεκμαίρεται η ύπαρξη διάκρισης. Στη συνέχεια, αποτελεί ευθύνη του εργοδότη, του προσώπου ή του οργανισμού κατά του οποίου υποβάλατε την καταγγελία να αποδείξει ότι δεν υπήρξε διάκριση. Πρόκειται για τη λεγόμενη «αντιστροφή του βάρους της απόδειξης» και αποτελεί κανόνα του δικαίου της ΕΕ που καθιστά απλούστερη την υποβολή καταγγελιών από τα θύματα διακρίσεων. 15. Μπορώ να υποβάλω καταγγελία για διάκριση σε βάρος τρίτου; Εάν η καταγγελία σας αφορά μια συγκεκριμένη μεμονωμένη περίπτωση, πρέπει να την υποβάλετε σε εθνικό επίπεδο σύμφωνα με τις εθνικές διαδικασίες. Ο εθνικός σας φορέας ισότητας, η αντίστοιχη συνδικαλιστική ένωση ή μια ΜΚΟ μπορεί να σας παράσχει συμβουλές σχετικά με το αν μπορείτε να υποβάλετε καταγγελία ακόμη και αν δεν είστε το άμεσα θιγόμενο μέρος. Εάν υποβάλετε καταγγελία στην Ευρωπαϊκή Επιτροπή υποστηρίζοντας ότι ένα κράτος μέλος δεν συμμορφώθηκε με το δίκαιο της ΕΕ, δεν χρειάζεται να αποδείξετε ότι θίγεστε άμεσα από το πρόβλημα. 16. Ποιες μέθοδοι διατίθενται για την εξεύρεση λύσης; Τα κράτη μέλη αποφασίζουν αν οι υποθέσεις διακρίσεων εξετάζονται σε ποινικό, αστικό ή διοικητικό επίπεδο. Ορισμένα κράτη μέλη παρέχουν την επιλογή της διαμεσολάβησης. Για παράδειγμα, αυτό θα μπορούσε να οδηγήσει σε λύση που θα προκύψει κατόπιν διαπραγμάτευσης ανάμεσα σε εσάς και τον εργοδότη σας. Εάν παρέχονται διάφορες επιλογές, πρέπει να αποφασίσετε ποια είναι η καλύτερη για εσάς. Εάν δεν επιθυμείτε να αναμένετε το αποτέλεσμα δυνητικά χρονοβόρων δικαστικών διαδικασιών, μπορείτε να επιλέξετε τη λύση της διαμεσολάβησης (εάν διατίθεται βάσει του εθνικού σας δικαίου) η οποία είναι συνήθως ταχύτερη και λιγότερο δαπανηρή. Διαφορετικά, μπορείτε να αποφασίσετε να κινήσετε νομική διαδικασία για να αποφύγετε το ενδεχόμενο να μην μπορείτε πλέον να λάβετε αποζημίωση λόγω καθυστερημένης υποβολής της προσφυγής σας. Ο εθνικός φορέας ισότητας, η σχετική συνδικαλιστική ένωση ή μια ΜΚΟ μπορούν να σας παράσχουν περαιτέρω συμβουλευτικές υπηρεσίες. 14\n15 17. Ποιες είναι οι λύσεις; Μπορώ να λάβω αποζημίωση; Μπορώ να επιστρέψω στη θέση εργασίας μου εάν απολύθηκα λόγω διακρίσεων; Το δίκαιο της ΕΕ δεν αναφέρει ποια αποζημίωση ή άλλα μέτρα αποκατάστασης πρέπει να είναι διαθέσιμα στα κράτη μέλη. Αναφέρει μόνο ότι τα κράτη μέλη πρέπει να διαθέτουν αποτελεσματικές, αναλογικές και αποτρεπτικές ποινές και να διασφαλίζουν ότι είναι εφικτή η παραπομπή μιας υπόθεσης στο δικαστήριο για την άσκηση των δικαιωμάτων σας βάσει του δικαίου της ΕΕ. Θα πρέπει να ελέγξετε ποια μέτρα αποκατάστασης είναι διαθέσιμα βάσει της εθνικής νομοθεσίας σας. Ο εθνικός φορέας ισότητας, η συνδικαλιστική ένωση ή μια ΜΚΟ μπορούν να σας παράσχουν περαιτέρω συμβουλευτικές υπηρεσίες. Για παράδειγμα, ενδεχομένως μπορείτε να ζητήσετε την έκδοση απόφασης από δικαστήριο ή φορέα ισότητας ότι σημειώθηκε διάκριση. Δικαιούστε ενδεχομένως να ζητήσετε αποζημίωση, επανένταξη σε θέση εργασίας ή έκδοση εντολής που υποχρεώνει το πρόσωπο ή τον οργανισμό που εισήγαγε τη διάκριση να αναλάβει ειδική δράση. Για παράδειγμα, δικαστήριο ή εθνικός φορέας ισότητας δύναται να ζητήσει από εργοδότη να αλλάξει μια πολιτική προσλήψεων που εισάγει διακρίσεις. 18. Τι ποσό θα πρέπει να καταβάλω για την υποβολή καταγγελίας; Εάν θέλετε να επιχειρήσετε να επιλύσετε το ζήτημα ανεπίσημα, για παράδειγμα γράφοντας στο πρόσωπο ή στον οργανισμό που εισήγαγε τη διάκριση εις βάρος σας, αυτό δεν σημαίνει απαραιτήτως ότι θα επιβαρυνθείτε με δικαστικά έξοδα. Εάν επιθυμείτε να υποβάλετε καταγγελία ενώπιον δικαστηρίου, τα έξοδα που θα σας βαρύνουν για τις εθνικές διαδικασίες εξαρτώνται από το εθνικό νομικό σας σύστημα. Ενδέχεται να υπάρχουν λιγότερο δαπανηρές ή και δωρεάν εναλλακτικές λύσεις, όπως η διαμεσολάβηση. Ζητήστε εγκαίρως να ενημερωθείτε για τα δικαιώματά σας σε δικαστική συνδρομή και για τη δυνατότητα παροχής άλλων νομικών συμβουλών και εκπροσώπησης. Για παράδειγμα, μπορεί να διατίθενται δωρεάν συμβουλές και συνδρομή από φορείς ισότητας, συνδικαλιστικές ενώσεις, ΜΚΟ ή φοιτητές νομικής. 15\n16 Χρήσιμοι σύνδεσμοι: Ευρωπαϊκή Επιτροπή, ΓΔ Δικαιοσύνης και Καταναλωτών, «Αντιμετώπιση των διακρίσεων»: Ευρωπαϊκή Επιτροπή, ΓΔ Δικαιοσύνης και Καταναλωτών, «Ισότητα των φύλων»: equality/index_el.htm Ευρωπαϊκή Επιτροπή, ΓΔ Δικαιοσύνης και Καταναλωτών, «Θεμελιώδη δικαιώματα»: rights/index_el.htm Ευρωπαϊκή Επιτροπή, Γενική Γραμματεία, «Εφαρμογή της νομοθεσίας της ΕΕ»: eu law/index_el.htm Ευρωπαϊκό Δίκτυο Εθνικών Φορέων Ισότητας (European Network of Equality Bodies Equinet): Ευρωπαϊκό Δικαστήριο Δικαιωμάτων του Ανθρώπου σχετικά με την προσφυγή στο Δικαστήριο: Ευρωπαϊκή Επιτροπή, Γενική Διεύθυνση Μετανάστευσης και Εσωτερικών Υποθέσεων, σχετικά με το καθεστώς των υπηκόων τρίτων χωρών που είναι επί μακρόν διαμένοντες, συμπεριλαμβανομένου του δικαιώματός τους για ισότιμη μεταχείριση με τους ημεδαπούς σε ορισμένους βασικούς τομείς: affairs/what we do/policies/immigration/long term residents/index_en.htm Εθνικοί φορείς ισότητας: Αυστρία: Διαμεσολαβητής για θέματα Ισότιμης Μεταχείρισης: Βέλγιο: Κέντρο Ίσων Ευκαιριών και Αντιμετώπισης του Ρατσισμού: Ινστιτούτο για την Ισότητα μεταξύ Γυναικών και Ανδρών: iefh.belgium.be/ Βουλγαρία: Επιτροπή Προστασίας έναντι των Διακρίσεων (CPD): nondiscrimination.com Κροατία: Γραφείο του Διαμεσολαβητή: Κύπρος: Γραφείο Επιτρόπου Διοικήσεως: discrimination.gov.cy Τσεχική Δημοκρατία: Γραφείο Δημόσιου Συνήγορου για τα Δικαιώματα: Δανία: Ινστιτούτο της Δανίας για τα Ανθρώπινα Δικαιώματα: Συμβούλιο Ισότιμης Μεταχείρισης: Εσθονία: Επίτροπος Ισότητας των Φύλων και Ίσης Μεταχείρισης: Φινλανδία: Διαμεσολαβητής για τις Μειονότητες: Διαμεσολαβητής για την Ισότητα: arvo.fi Γαλλία: Φορέας για την Υπεράσπιση των Δικαιωμάτων: 16\n17 Γερμανία: Ομοσπονδιακός Οργανισμός για την Καταπολέμηση των Διακρίσεων (FADA): ή anti discrimination agency.com Ελλάδα: Συνήγορος του Πολίτη: Ουγγαρία: Αρχή Ίσης Μεταχείρισης: Γραφείο Επιτρόπου για τα Ανθρώπινα Δικαιώματα: Ιρλανδία: Αρχή Ισότητας: Ιταλία: Εθνική Υπηρεσία κατά των Φυλετικών Διακρίσεων (UNAR): Λετονία: Γραφείο του Διαμεσολαβητή: Λιθουανία: Γραφείο του Διαμεσολαβητή για τις Ίσες Ευκαιρίες: Λουξεμβούργο: Κέντρο για την Ισότιμη Μεταχείριση: Μάλτα: Εθνική Επιτροπή για την Προώθηση της Ισότητας (NCPE): Κάτω Χώρες: Ινστιτούτο των Κάτω Χωρών για τα Ανθρώπινα Δικαιώματα: Πολωνία: Φορέας Προάσπισης των Ανθρωπίνων Δικαιωμάτων: Πορτογαλία: Επιτροπή Μετανάστευσης και Διαπολιτισμικού Διαλόγου ACIDI: Επιτροπή Δικαιωμάτων του Πολίτη και Ισότητας των Φύλων CIG: Επιτροπή Ισότητας στην Εργασία και την Απασχόληση CITE: Ρουμανία: Εθνικό Συμβούλιο για την Καταπολέμηση των Διακρίσεων (CNCD): Σλοβακία: Εθνικό Κέντρο για τα Ανθρώπινα Δικαιώματα: Σλοβενία: Συνήγορος για την Αρχή της Ισότητας: Ισπανία: Συμβούλιο Φυλετικής και Εθνοτικής Ισότητας: Σουηδία: Διαμεσολαβητής για Θέματα Ισότητας: Ηνωμένο Βασίλειο: Μεγάλη Βρετανία: Επιτροπή Ισότητας και Ανθρωπίνων Δικαιωμάτων (EHRC): Βόρεια Ιρλανδία: Επιτροπή Ισότητας Βόρειας Ιρλανδίας: 17


Επιλογές απ'το Europa League 4/10/2018 | Stoixima\nΡισκάραμε εχθές στο διπλό της Λίβερπουλ αλλά δε μας βγήκε. Αδιάφορο παιχνίδι σε σχέση με τα υπόλοιπα της διοργάνωσης, ένα και μοναδικό γκολ στο 90 από τη Νάπολι. Μάλλον η Λίβερπουλ δεν το ήθελε και πολύ το παιχνίδι. Πάμε στο σήμερα!\nΤο κουπόνι του Europa League έχει αρκετές ευκαιρίες οπότε σήμερα θα προτείνουμε περισσότερα παιχνίδια. Η καλύτερη στρατηγική είναι πάντα το να τα ποντάρουμε μονά αλλά o καθένας είναι ελεύθερος να παίξει όπως θέλει.\nΈνας αγώνας μεταξύ δύο ομάδων που είναι άνετες στο σκοράρισμα. Η Λεβερκούζεν βρίσκει άνετα τα δίχτυα, χωρίς να παίρνει βέβαια τα ανάλογα αποτελέσματα, αφού έχει σκοράρει σε όλους τους τελευταίους αγώνες της. Η ΑΕΚ Λάρνακας απο την άλλη και σκοράρει και παίρνει αποτελέσματα. Σήμερα νομίζω θα δούμε ένα ανοιχτό παιχνίδι με αρκετά γκολ και από τις δύο πλευρές οπότε η πρότασή μας για τον αγώνα είναι ο .\nΟ συγκεκριμένος αγώνας είναι λίγο μυστήριος. Από τη μία έχουμε τη Σάλτσμπουργκ η οποία είναι μια ομάδα που κερδίζει σκοράροντας ασταμάτητα με μέσο όρο 3,5 γκολ ανά παιχνίδι. Από την άλλη έχουμε τη Σέλτικ η οποία κερδίζει αλλά με πολύ μικρά σκορ ενώ ταυτόχρονα δέχεται και ελάχιστα τέρματα. Έχουμε λοιπόν τα δύο άκρα και όταν συμβαίνει αυτό είναι δύσκολο να προβλέψεις το τι θα γίνει. Εμείς νομίζουμε πως η Σάλτσμπουργκ θα παρασύρει τη Σέλτικ στο παιχνίδι της και θα δούμε ένα μας με αρκετά γκολ οπότε η πρότασή μας είναι ο .\nΔεν υπήρχε περίπτωση να έχουμε επιλογές από το Europa και να μην υπάρχει μέσα η Λουντογκόρετς! Το παιχνίδι αυτό θα μπορούσα να το χαρακτηρίσω ως το άχαστο της ημέρας και πραγματικά αν σπάσει θα είναι πάρα πολύ περίεργο. Δεν χρειάζεται ιδιαίτερη ανάλυση. Η Ζυρίχη είναι λίγο μετρημένη στην επίθεση αλλά ένα γκολ το βάζει. Η Λουντογκόρετς βάζει κατά μέσο όρο 3 γκολ ανά παιχνίδι οπότε με κλειστά μάτια ποντάρουμε στο .\nprognostika • stoixima • γιουροπα λιγκ • προγνωστικα • προγνωστικα europa league • προγνωστικά ποδοσφαιρου • προγνωστικά στοιχήματος • στοίχημα • στοιχημα europa league


Η πανδημία, η διαφάνεια και η διεπιστημονικότητα - Ειδήσεις - νέα - Το Βήμα Online\nΗ πανδημία, η διαφάνεια και η διεπιστημονικότητα\nΠαναγιώτης Δ. Κατσίκης-Χρήστος Α. Ουζούνης\nΣύμφωνα με τον ΠΟΥ, από το 1970 είχαμε 40 νέες αναδυόμενες μολυσματικές και μεταδιδόμενες νόσους (WHO, World Health Report 2007). Σχεδόν μία νόσος κάθε χρόνο, με κάποιες από αυτές να εξελίσσονται δυνητικά σε επιδημίες και πανδημίες. Μια τέτοια αναδυόμενη νόσος το 2019-2020 είναι και η πανδημία με υπαίτιο τον κορωνοϊό νυχτερίδας SARS-CoV-2 που προκαλεί τη νόσο COVID-19, και που αρχικά εντοπίστηκε στην Κίνα. Η πανδημία έχει προκαλέσει εκατομμύρια λοιμώξεις και θύματα παγκοσμίως. Οι παγκόσμιες συνέπειές της είναι πολλαπλές και μεταβαλλόμενες και αφορούν την υγεία και ευημερία των πολιτών, τα υγειονομικά συστήματα, την παιδεία, την εργασία, την οικονομία, ακόμη και τις μεταφορές ή την εθνική ασφάλεια. Δεν υπάρχει πτυχή μιας κοινωνίας που δεν επηρεάστηκε από την πανδημία του 2020.\nΠαράλληλα με τη λοιμώδη πανδημία, παγκοσμίως παρατηρούμε και μια επιδημία παραπληροφόρησης, συνωμοσιολογίας και fake news που αφορά είτε τη σοβαρότητα ή τη θνησιμότητα της νόσου COVID-19, την αποτελεσματικότητα των μέτρων προστασίας, τον σχεδιασμό των μέτρων για κοινωνική χειραγώγηση ή και την ασφάλεια των εμβολίων. Η επιδημία παραπληροφόρησης είναι ιδιαίτερα ανησυχητική στην Ελλάδα, καθώς το επίπεδο επιστημονικής κατανόησης παραμένει χαμηλό για μια ευρωπαϊκή χώρα.\nΗ αγωνία των αρχών να εξηγήσουν τα μέτρα προστασίας είναι κατανοητή, έργο όμως πολύ δύσκολο εν απουσία βασικής παιδείας για τη δομή και τη λειτουργία των ιών, για τη φύση των μεταδοτικών νόσων, για τη λειτουργία των αντισωμάτων και της ανοσίας, για την κατανόηση της σημασίας του εμβολιασμού και ακόμη για τη δημόσια υγεία. Ολες αυτές είναι έννοιες που κατανοούνται από τον καθένα διαφορετικά, με αποτελέσματα που, δυστυχώς, δεν αντιστοιχούν στις προσδοκίες των «ειδικών».\nΑπό την άλλη πλευρά, η επιστημονική κοινότητα φέρει τις ανάλογες ευθύνες. Δυστυχώς, η ρήση «τα μέτρα λειτουργούν αλλά δεν εφαρμόζονται» αποτελεί μια σύσταση που ακυρώνει την πρόθεση των «ειδικών» να εντείνουν την προσοχή του κοινού. Οπως αναφέραμε, το κοινό, ελλείψει εκπαίδευσης, πιθανώς να νομίζει ότι εφαρμόζει «τα μέτρα» και φτάνει σε απόγνωση και αντιδρά στις συνεχείς και επίμονες συστάσεις. Η πολυφωνία απόψεων και μάλιστα χωρίς τα απαραίτητα επιχειρήματα στα ΜΜΕ, εντείνει την αρνητική ατμόσφαιρα. Η επιστήμη βασίζεται στην τεκμηριωμένη αμφισβήτηση και τον διάλογο. Χωρίς απόλυτες αλήθειες, όταν αλλάζουν τα ευρήματα, η επιστήμη υποχρεούται από τη φύση της να αλλάξει και τα συμπεράσματα.\nΔυστυχώς, η ενημέρωση και η πολυφωνία έχουν καταλήξει σε παραπληροφόρηση και κακοφωνία. Επιστήμονες, συχνά αξιόλογοι, πέφτουν στην παγίδα των ΜΜΕ, που έχουν τους δικούς τους λόγους να κρατούν το ενδιαφέρoν του κοινού τους. Ακούμε καθημερινά επιστήμονες που δεν είναι ανοσολόγοι να μιλούν για εμβόλια και αντισώματα, άλλους που δεν είναι ιολόγοι για τη βιολογία του κορωνοϊού, άλλους που δεν είναι λοιμωξιολόγοι για τις θεραπείες, και άλλους που δεν είναι επιδημιολόγοι για την εξέλιξη της επιδημίας.\nΤο αποτέλεσμα δεν είναι η καλύτερη ενημέρωση των πολιτών, αλλά η δημιουργία μιας σύγχυσης, βασισμένης σε ανυπόστατες γνώμες και κακομεταφρασμένη, αναμασημένη πληροφορία από πρωτογενείς ή δευτερογενείς πηγές. Η επιστημονική ανταλλαγή απόψεων και ευρημάτων είναι βέβαια θεμιτή και επιζητούμενη αλλά πρέπει να γίνεται στο πλαίσιο επιστημονικών επιτροπών, περιοδικών και συνεδρίων. Δεν γίνεται με γενικόλογες δηλώσεις στα ΜΜΕ, χωρίς την υγιή επιστημονική αντιπαράθεση από τους συναδέλφους.\nΠροτάσεις για επανασχεδιασμό\nΓια να αντιμετωπιστεί η δυσπιστία του κοινού και να υπάρξει ακριβής συμμόρφωση με τα μέτρα προστασίας αλλά και αποδοχή του εμβολιασμού, είναι απαραίτητη η συνεπής, διαρκής και κυρίως έγκυρη ενημέρωση. Απαραίτητα συστατικά αυτής είναι η σαφήνεια, η επικύρωση, η τεκμηρίωση, η διαφάνεια, η διεπιστημονικότητα και η συμμετοχή.\n1. Σαφήνεια: Στην επιστημονική διαδικασία κατατίθενται διαφορετικές απόψεις και ερμηνείες των πειραματικών και στατιστικών δεδομένων. Ο έντονος διάλογος των ειδικών είναι απαραίτητος, αλλά ανήκει στην έρευνα, όχι σε κοινωνική συμμετοχή. Το κοινό απαιτεί, και πολύ σωστά, σαφείς, ξεκάθαρες και θετικές οδηγίες βάσει επιστημονικών αποτελεσμάτων. Οι οποίες οδηγίες θα μπορεί να αλλάξουν στο μέλλον, ανάλογα με το πώς αλλάζει η γνώση μας για την πανδημία, αλλά δεν πρέπει να αποτελούν θέμα για γενικόλογες συζητήσεις στα ΜΜΕ.\n2. Επικύρωση: Κάθε άποψη, συμπέρασμα και στρατηγική πρέπει να επικυρώνεται από έναν ή περισσότερους επιστήμονες κατηγορηματικά και υπεύθυνα, με την υπογραφή τους. Μόνον έτσι και ο επιστήμονας αναλαμβάνει την αντίστοιχη ευθύνη που του αναλογεί, όπως και το κοινό (στο οποίο ανήκουμε όλοι μας!) καλείται να δράσει υπεύθυνα. Διαφορετικά υπάρχει ανισοκατανομή της ευθύνης με αρνητικά αποτελέσματα, όπως τώρα.\n3. Τεκμηρίωση: Κάθε άποψη ή συμπέρασμα, όταν ανακοινώνεται, πρέπει να απολαμβάνει την αντίστοιχη τεκμηρίωση με όσο πιο απλά, αλλά ουσιαστικά επιχειρήματα. Για παράδειγμα, είναι απαράδεκτο οι επιδημιολόγοι να ισχυρίζονται ότι τα μοντέλα τους είναι τόσο πολύπλοκα που δεν είναι σε θέση να τα εξηγήσουν σε κάθε νοήμονα συμπολίτη τους. Η σημασία της δημόσιας κατανόησης της επιστήμης (public understanding of science) ποτέ δεν απέκτησε τέτοια βαρύτητα όπως το 2020, παρά τις συνεχείς εκκλήσεις της επιστημονικής κοινότητας για την υποστήριξή της.\n4. Διαφάνεια: Η πολυπόθητη και πολυδιαφημισμένη διαφάνεια του 21ου αιώνα στη δημόσια ζωή πρέπει επίσης να είναι ουσιαστική, πολύπλευρη και κυρίως συνεπής. Η διαφάνεια αφορά και πάλι δύο πτυχές: το επιστημονικό και το κοινωνικό επίπεδο. Σε επιστημονικό επίπεδο, όλα τα δεδομένα πρέπει να είναι διαθέσιμα ανά πάσα στιγμή σε εθνική και διεθνή κλίμακα, π.χ. αριθμός και ποιοτικά χαρακτηριστικά των τεστ ανά ημέρα, αριθμός και βαθμός λειτουργικότητας ενεργών ΜΕΘ, ή ποσοστά θνησιμότητας ανά υγειονομική μονάδα. Είναι τουλάχιστον αδιανόητο να έχουμε πρόσβαση σε κρίσιμα δεδομένα της Κολομβίας ή του Περού αλλά όχι της Ελλάδας, ως μέλη της επιστημονικής κοινότητας. Σε κοινωνικό επίπεδο, η πολιτεία οφείλει να ανακοινώνει τους τρόπους λήψης αποφάσεων και τις επιστημονικές εισηγήσεις στις οποίες βασίζονται οι αποφάσεις. Η ωραιοποίηση αποτελεσμάτων και μέτρων διαχείρισης δεν βοηθάει να διαλυθεί η δυσπιστία.\n5. Διεπιστημονικότητα: Από την αρχή της υγειονομικής, κοινωνικής, οικονομικής και γενικότερης κρίσης ήταν προφανές ότι η επιδημιολογία-λοιμωξιολογία δεν ήταν επαρκείς ειδικότητες για ένα τόσο σύνθετο και πολυπαραμετρικό πρόβλημα. Το αποτέλεσμα αυτής της διαχείρισης είναι γνωστό, καθότι η Ελλάδα βρίσκεται στην 50ή από τις 53 θέσεις που παρακολουθεί το Bloomerg (resilience score), κάτω ακόμη και από την Κολομβία, το Βέλγιο και την Τουρκία (https://www.bloomberg.com/graphics/covid-resilience-ranking/). Δυστυχώς, πολλές αποφάσεις που ελήφθησαν αποδείχθηκαν εκ των υστέρων λανθασμένες.\nΕίναι προφανές ότι τα αντικείμενα και οι γνώσεις των λοιμωξιολόγων και επιδημιολόγων δεν καλύπτουν όλο το φάσμα. Ακόμη και σε αυτή τη στιγμή που φαίνεται ότι η πανδημία αποκτά σαρωτικές επιπτώσεις, είναι αναγκαία η επιστράτευση ενός επιτελικού σώματος από περισσότερες ειδικότητες, που μπορούν να ανιχνεύσουν και να επεξεργαστούν τέτοια θέματα. Ισως σε κάποιο επίπεδο αυτό να έχει συμβεί, σίγουρα όμως όχι στον βαθμό που θα έπρεπε, κρίνοντας από τα εξαιρετικά αρνητικά αποτελέσματα προς το τέλος του 2020.\n6. Συμμετοχή: Τέλος, μια αρχή που δεν διαφαίνεται να επικράτησε στον αρχικό σχεδιασμό είναι η αρχή της συμμετοχής για τη διαχείριση κρίσεων. Δεδομένου ότι όλη η κοινωνία απασχολείται ως έναν βαθμό με την πανδημία και η επιστημονική κοινότητα ακόμη περισσότερο, θεωρούμε ότι οι αρχές πρέπει να δημιουργήσουν ένα σημείο επαφής (εθνικό σημείο επαφής, national contact point) στο οποίο θα κατατίθενται κοινωνικές ή επιστημονικές προτάσεις, τεκμηριωμένες και υπογεγραμμένες, με συνεισφορά των πολιτών. Ακόμη και η χωροταξία της κοινωνικής απόστασης ή πληθυσμιακής «αραίωσης» είναι βέβαιο ότι θα ωφεληθεί από αρχιτέκτονες, μηχανικούς, πολεοδόμους, κοινωνιολόγους, με στρατηγικά σχέδια που είναι σαφώς πέραν της επιδημιολογίας. Μόνον έτσι θα μπορέσουμε να επανακτήσουμε το χαμένο έδαφος του 2020, για μια κρίση που είναι όχι μόνον πρωτόγνωρη αλλά και εθνική, διότι δεν θα περιοριστεί μόνο στη μάχη των ΜΕΘ.\nΗ μάχη αυτή δεν κερδίζεται μόνο με επιστημονικές ανακαλύψεις. Πρωτίστως, πρέπει να υπάρξει τεκμηριωμένη και διαφανής πληροφόρηση για υπεύθυνους, νοήμονες πολίτες. Η υγειονομική επιτυχία της Ελλάδας κατά το επόμενο διάστημα θα εξαρτηθεί από αυτήν.\nΟ κ. Παναγιώτης Δ. Κατσίκης είναι καθηγητής Ανοσολογίας, διευθυντής, Τμήμα Ανοσολογίας Erasmus University Medical Center Rotterdam, Ολλανδία.\nΟ κ. Χρήστος Α. Ουζούνης είναι καθηγητής Βιοπληροφορικής, Τμήμα Πληροφορικής ΑΠΘ, διευθυντής Ερευνών ΕΚΕΤΑ-CERTH, Θεσσαλονίκη.


Η Ντέρια είναι πια η γραμματέας του δύσκολου Ομέρ, η Σουντέ είναι στη θέση της Γιασεμίν και η Γιασεμίν προσπαθεί να βρει επενδυτές για να φτιάξει τη δική της εταιρεία. Ωστόσο, το πρόβλημα της είναι ότι δεν έχει βασικό σχεδιαστή. Έχει όμως τον Ισμαήλ πάντα στο πλευρό της.Η Ντεφνέ έχει επιστρέψει στη δουλειά της στο εστιατόριο, ενώ ολοκλήρωσε τις σπουδές της και μάλιστα παίρνοντας το πρώτο βραβείο. Δεν έχει πια καμία επαφή με τον Ντενίζ. Αυτό, που δεν περίμενε είναι η πρόταση της Γιασεμίν. Ο Ομέρ και ο Σινάν αποφασίζουν να προχωρήσουν τα σχέδια τους για ένα νέο μαγαζί και ετοιμάζουν συνέντευξη και φωτογράφιση, την οποία θα επιμεληθεί ο Κοράϊ!\nSTAR ΣΕΙΡΑ ΚΑΘΗΜΕΡΙΝΗ ΣΕΙΡΑ ΣΥΜΒΟΛΑΙΟ ΑΓΑΠΗΣ